cyanic-selkie/wikianc huggingface dataset:
韋小寶
韋小寶，《鹿鼎記》之主角，史無其人，為金庸所虛擬. 小寶於順治十三年生，母韋春花，揚州妓也. 一旦胎珠，生小寶，莫知其父，乃以母姓冠之. 小寶生長於煙花之窟，不識文墨，然其性聰穎機敏，亦詭巧多詐，於博掩欺詐之屬，無不精善. 好聽說書，仰慕俠士，故重情義. 一日以因緣入宮，佯裝太監，遂與康熙帝結識，帝重之，以為心腹，歷授以御膳房總管、御前侍衛副總管、都統、撫遠大將軍、通吃伯、通吃侯、鹿鼎公諸位. 亦代皇帝落髮欲少林寺，法號晦明. 生財有道，初以賭博得資，後以抄鼇拜家致財，平素與重臣交往，頗以貪污飽囊. 其行事圓滑，經歷奇絕，嘗拜師於陳近南，及明室長平公主九難師太. 亦受教於海大富、洪安通、澄觀等能人. 然懶惰懈怠，武藝疏散，唯精於九難所授之神行百變.
家室
有七妻，皆無分軒輊，生兩兒一女.
歷飾此角之優
List of The Deer and the Cauldron characters
李林甫
李林甫，高祖從父弟長平王叔良之曾孫. 叔良生孝斌，官至原州長史. 孝斌生思誨，官至揚府參軍，思誨即林甫之父也. 林甫善音律，初為千牛直長，其舅楚國公姜皎深愛之. 開元初，遷太子中允. 時源乾曜為侍中，乾曜侄孫光乘，姜皎妹婿，乾曜與之親. 乾曜之男潔白其父曰：「李林甫求為司門郎中. 」乾曜曰：「郎官須有素行才望高者，哥奴豈是郎官耶？」數日，除諭德. 哥奴，林甫小字. 累遷國子司業.
十四年，宇文融為御史中丞，引之同列，因拜御史中丞，歷刑、吏二侍郎. 時武惠妃愛傾後宮，二子壽王、盛王以母愛特見寵異，太子瑛益疏薄. 林甫多與中貴人善，乃因中官白惠妃云：「願保護壽王. 」惠妃德之. 初，侍中裴光庭妻武三思女，詭譎有材略，與林甫私. 中官高力士本出三思家，及光庭卒，武氏銜哀祈於力士，請林甫代其夫位，力士未敢言，唐玄宗使中書令蕭嵩擇相，嵩久之以右丞韓休對，玄宗然之，乃令草詔. 力士遽漏於武氏，乃令林甫白休. 休既入相，甚德林甫，與嵩不和，乃薦林甫堪為宰相，惠妃陰助之，因拜黃門侍郎，玄宗眷遇益深.
二十三年，以黃門侍郎平章事裴耀卿為侍中，中書侍郎平章事張九齡為中書令，林甫為禮部尚書、同中書門下三品，並加銀青光祿大夫. 林甫面柔而有狡計，能伺侯人主意，故驟歷清列，為時委任. 而中官妃家，皆厚結托，伺上動靜，皆預知之，故出言進奏，動必稱旨. 而猜忌陰中人，不見於詞色，朝廷受主恩顧，不由其門，則構成其罪；與之善者，雖廝養下士，盡至榮寵. 尋歷戶、兵二尚書，知政事如故.
尋又以太子瑛、鄂王瑤、光王琚皆以母失愛而有怨言，駙馬都尉楊洄白惠妃. 玄宗怒，謀於宰臣，將罪之. 九齡曰：「陛下三個成人兒不可得. 太子國本，長在宮中，受陛下義方，人未見過，陛下奈何以喜怒間忍欲廢之？臣不敢奉詔. 」玄宗不悅. 林甫惘然而退，初無言，既而謂中貴人曰：「家事何須謀及於人. 」時朔方節度使牛仙客在鎮，有政能，玄宗加實封，九齡又奏曰：「邊將馴兵秣馬，儲蓄軍實，常務耳，陛下賞之可也；欲賜實賦，恐未得宜. 惟聖慮思之. 」帝默然. 林甫以其言告仙客，仙客翌日見上，泣讓官爵. 玄宗欲行實封之命，兼為尚書，九齡執奏如初. 帝變色曰：「事總由卿？」九齡頓首曰：「陛下使臣待罪宰相，事有未允，臣合盡言. 違忤聖情，合當萬死. 」玄宗曰：「卿以仙客無門籍耶？卿有何門閥？」九齡對曰：「臣荒僥微賤，仙客中華之士. 然陛下擢臣踐臺閣，掌綸誥；仙客本河湟一使典，目不識文字，若大任之，臣恐非宜. 」林甫退而言曰：「但有材識，何必辭學；天子用人，何有不可？」玄宗滋不悅.
九齡與中書侍郎嚴挺之善. 挺之初娶妻出之，妻乃嫁蔚州刺史王元琰. 時元琰坐贓，詔三司使推之，挺之救免其罪. 玄宗察之，謂九齡曰：「王元琰不無贓罪，嚴挺之囑托所由輩有顏面. 」九齡曰：「此挺之前妻，今已婚崔氏，不合有情. 」玄宗曰：「卿不知，雖離之. 亦卻有私. 」玄宗籍前事，以九齡有黨，與裴耀卿俱罷知政事，拜左、右丞相，出挺之為洺州刺史，元琰流於嶺外. 即日林甫代九齡為中書、集賢殿大學士、修國史；拜牛仙客工部尚書、同中書門下平章事，知門下省事. 監察御史周子諒言仙客非宰相器，玄宗怒而殺之. 林甫言子諒本九齡引用，乃貶九齡為荊州長史.
玄宗終用林甫之言，廢太子瑛、鄂王瑤、光王琚為庶人，太子妃兄駙馬都尉薛銹長流瀼州，死於故驛，人謂之「三庶」，聞者冤之. 其月，佞媚者言有烏鵲巢於大理獄戶，天下幾致刑措. 玄宗推功元輔，封林甫晉國公，仙客豳國公. 其冬，惠妃病，三庶人為崇而薨. 儲宮虛位，玄宗未定所立. 林甫曰：「壽王年已成長，儲位攸宜. 」玄宗曰：「忠王仁孝，年又居長，當守器東宮. 」乃立為皇太子. 自是林甫懼，巧求陰事以傾太子.
林甫既秉樞衡，兼領隴右、河西節度，又加吏部尚書. 天寶改易官名，為右相，停知節度事，加光祿大夫，遷尚書左僕射. 六載，加開府儀同三司，賜實封三百戶，而恩渥彌深. 凡禦府膳羞，遠方珍味，中人宣賜，道路相望. 與宰相李適之雖同宗屬，而適之輕率，嘗與林甫同論時政，多失大體，由是主恩益疏，以至罷免. 黃門侍郎陳希烈性便佞，嘗曲事林甫，適之既罷，乃引希烈同知政事. 林甫久典樞衡，天下威權，並歸於己，臺司機務，希烈不敢參議，但唯諾而已. 每有奏請，必先賂遺左右，伺察上旨，以固恩寵. 上在位多載，倦於萬機，恆以大臣接對拘檢，難徇私欲，自得林甫，一以委成. 故杜絕逆耳之言，恣行宴樂，衤任席無別，不以為恥，由林甫之贊成也.
林甫京城邸第，田園水硙，利盡上腴. 城東有薛王別墅，林亭幽邃，甲於都邑，特以賜之，及女樂二部，天下珍玩，前後賜與，不可勝紀. 宰相用事之盛，開元已來，未有其比. 然每事過慎，條理眾務，增修綱紀，中外遷除，皆有恆度. 而耽寵固權，己自封植，朝望稍著，必陰計中傷之. 初，韋堅登朝，以堅皇太子妃兄，引居要職，示結恩信，實圖傾之，乃潛令御史中丞楊慎矜陰伺堅隙. 會正月望夜，皇太子出遊，與堅相見，慎矜知之，奏上. 上大怒，以為不軌，黜堅，免太子妃韋氏. 林甫因是奏李適之與堅昵狎，及裴寬、韓朝宗並曲附適之，上以為然，賜堅自盡，裴、韓皆坐之斥逐. 後楊慎矜權位漸盛，林甫又忌之，乃引王鉷為御史中丞，托以心腹. 鉷希林甫意，遂誣罔密奏慎矜左道不法，遂族其家. 楊國忠以椒房之親，出入中禁，奏請多允，乃擢在臺省，令按刑獄. 會皇太子良娣杜氏父有鄰與子婿柳勣不葉，勣飛書告有鄰不法，引李邕為證，詔王鉷與國忠按問. 鉷與國忠附會林甫奏之，於是賜有鄰自盡，出良娣為庶人，李邕、裴敦復枝黨數人並坐極法. 林甫之苞藏安忍，皆此類也.
林甫自以始謀不佐皇太子，慮為後患，故屢起大獄以危之，賴太子重慎無過，流言不入. 林甫嘗令濟陽別駕魏林告隴右、河西節度使王忠嗣，林往任朔州刺史，忠嗣時為山東節度，自雲與忠王同養宮中，情意相得，欲擁兵以佐太子. 玄宗聞之曰：「我兒在內，何路與外人交通？此妄也. 」然忠嗣亦左授漢陽太守. 八載，咸寧太府趙奉章告林甫罪狀二十餘條. 告未上，林甫知之，諷御史臺逮捕，以為妖言，重杖決殺.
初，楊國忠登朝，林甫以微才不之忌；及位至中司，權傾朝列，林甫始惡之. 時國忠兼領劍南節度，會南蠻寇邊，林甫請國忠赴鎮. 帝雖依奏，然待國忠方渥，有詩送行，句末言入相之意. 又曰：「卿止到蜀郡處置軍事，屈指待卿. 」林甫心尤不悅. 林甫時已寢疾. 其年十月，扶疾從幸華清宮，數日增劇，巫言一見聖從差減，帝欲視之，左右諫止. 乃敕林甫出於庭中，上登降聖閣遙視，舉紅巾招慰之，林甫不能興，使人代拜於席. 翌日，國忠自蜀還，謁林甫，拜於床下，林甫垂涕托以後事. 尋卒，贈太尉、揚州大都督，給班劍、西園秘器. 諸子以吉儀護柩還京師，發喪於平康坊之第.
林甫晚年溺於聲妓，姬侍盈房. 自以結怨於人，常憂刺客竊發，重扃復壁，絡板甃石，一夕屢徙，雖家人不之知. 有子二十五人、女二十五人：岫為將作監，崿為司儲郎中，嶼為太常少卿；子婿張博濟為鴻臚少卿，鄭平為戶部員外郎，杜位為右補闕，齊宣為諫議大夫，元捴為京兆府戶曹.
初，林甫嘗夢一白晰多須長丈夫逼己，接之不能去. 既寤，言曰：「此形狀類裴寬，寬謀代我故也. 」時寬為戶部尚書、兼御史大夫，故因李適之黨斥逐之. 是時楊國忠始為金吾胄曹參軍，至是不十年，林甫卒，國忠竟代其任，其形狀亦類寬焉. 國忠素憾林甫，既得誌，誣奏林甫與蕃將阿布思同構逆謀，誘林甫親族間素不悅者為之證. 詔奪林甫官爵，廢為庶人，岫、崿諸子並謫於嶺表. 林甫性沈密，城府深阻，未嘗以愛憎見於容色. 自處臺衡，動循格令，衣冠士子，非常調無仕進之門. 所以秉鈞二十年，朝野側目，憚其威權. 及國忠誣構，天下以為冤.
因式分解
因式分解者，幾無異於求自然數之因數也，惟求因者乃一多項式，而非凡數也；而後，書之為眾多項式之積. 多項式之因同為多項式也.
法
若多項式各係數兼常數項之最大公因數非一也，則抽之而為因數；若多項式中各項皆有一變數，同上，抽之而為因數.
例：
若非一眼可知之者，試併類項而後分解，或可易之乎.
引恆等式能助吾等化其因數也.
例一：
例二：
凡二次多項式 ax^2+bx+c 或 之制者（其中 x,y 者為變量，其余具常數也），欲因式分解之，設  或 ，復得聯立方程：
. 求其整數解則可因式分解之矣，惟其中必嘗屢試屢敗，而後精之者迅得其解乎. '''求解之步：書一叉，左二端置變量 x ，右二端視多項式之制，可置常數或變量，叉之二線，二端相乘，復加之，試，得解而止. '''深諳其道者不必書叉，心中有之，速算矣.
例一： （其目：
. 緣七三廿一，負十乘二負二十，負十乘三加七二乘得負十六，立. ）
. 緣六五中三十，負五乘一得負五，負五乘五加六一乘得負十九，立. ）
公曆一月廿五日
一月廿五日者，公曆之廿五日也，距歲暮餘三百又四十日（閏年乃三百又四十一日）.
因式分解
法
設一多項式 P(x) ， mx-n 乃其一因子若且惟若. 其用乃於多項式次方甚大時，非立知之而弗能以十字相乘法解之也. 同上，需屢敗屢試也.
例：緣 ，故 x+3 乃  因子之一. 得. 復以十字相乘法，得.
源義仲
源義仲(みなもと の よしなか)，倭平安時代末武將. 世稱木曾義仲. 源義賢次子，賴朝、義經之從兄弟也. 俱利伽羅峠一役，效齊田單之火牛陣，大敗平氏，平氏自京都西走. 義仲官拜征夷大將軍，或稱「旭將軍」. 惟其性跋扈，終致眾叛親離，旋亡.
公曆一月廿七日
一月廿七日者，公曆之廿七日也，距歲暮餘三百又卅八日（閏年乃三百又卅九日）.
孫韶
孫韶字公禮，漢吳郡富春人. 本俞氏，孫策愛之，賜姓孫氏，列之屬籍.
韶年十七，繕治京城. 起樓櫓，修器備議禦敵. 孫權從椒丘還，夜至京城下營，試攻驚之，兵皆乘城傳檄備警，歡聲動地，頗射外人，權使曉喻乃止. 明日見韶，甚器之. 即拜承烈校尉，食曲阿、丹徒二縣. 後為廣陵太守、偏將軍.
權為吳王，遷揚威將軍，封建德侯. 王稱尊號，為鎮北將軍.
自帝西征，還都武昌，韶不進見者十餘年. 帝還建業，乃得朝覲. 帝問青州、徐州諸屯要害，遠近人馬眾寡，曹魏將帥姓名，盡具識之，有問咸對. 上歡悅曰：「吾久不見公禮，不圖進益乃爾. 」加領幽州牧、假節. 赤烏四年卒，時年五十三.
韶身長八尺，儀貌都雅. 為邊將數十年，善養士卒，得其死力. 常以警疆場遠斥候為務，先知動靜而為之備，故鮮有負敗.
韶有五子：孫越，孫楷，孫異，孫奕，孫恢.
嚈噠
囐噠國，大月氐之種類，在于闐之西，東去長安一萬百里. 其王治拔底延城，蓋王舍城也. 其城方十餘里. 刑法、風俗，與突厥畧同. 其俗又兄弟共娶一妻. 夫無兄弟者，其妻戴一角帽；若有兄弟者，依其多少之數，更加帽角焉. 其人兇悍，能戰鬭. 于闐、安息等大小二十餘國，皆役屬之.
大統十二年，遣使獻其方物. 魏廢帝二年，明帝二年，竝遣使來獻. 後為突厥所破，部落分散，職貢遂絕.
粟特
粟特國在葱嶺之西，蓋古之庵蔡，一名溫那沙. 治於大澤，在康居西北.
公曆一月廿八日
一月廿八日者，公曆之廿八日也，距歲暮餘三百又卅七日（閏年乃三百又卅八日）.
粟特
保定四年，其王遣使獻方物.
魏中山恭王
魏中山恭王諱袞，乃魏武帝曹操之子也.
生平
建安二十一年封平鄉侯. 少好學，年十餘歲能屬文. 每讀書，文學左右常恐以精力為病，數諫止之，然性所樂，不能廢也. 二十二年，徙封東鄉侯，其年又改封贊侯.
黃初二年，進爵為公，官屬皆賀，袞曰：“夫生深宮之中，不知稼穡之艱難，多驕逸之失. 諸賢既慶其休，宜輔其闕. ”每兄弟游娛，袞獨覃思經典. 文學防輔相與言曰：“受詔察公舉錯，有過當奏，及有善，亦宜以聞，不可匿其美也. ”遂共表稱陳袞美. 兗聞之，大驚懼. 責讓文學曰；“修身自守，常人之行耳，而諸君乃以上聞，是適所以增其負累也. 且如有善，何患不聞，而遽共如是，是非益我者. ”其戒慎如此.
三年，為北海王. 其年，黃龍見鄴西漳水，袞上書讚頌. 詔賜黃金十斤，詔曰：“昔唐叔歸禾，東平獻頌，斯皆骨肉讚美，以彰懿親. 王研精墳典，耽味道真，文雅煥炳，朕甚嘉之. 王其克慎明德，以終令聞. ”四年，改封贊王. 七年，徙封濮陽. 太和二年就國，尚約儉，教敕妃妾紡績織紝，習為家人之事. 五年冬，入朝. 六年，改封中山.
初，袞來朝，犯京都禁. 青龍元年，有司奏袞褒. 詔曰：“王素敬慎，邂逅至此，其以議親之典議之. ”有司固執. 詔削縣二，戶七百五十. 袞憂懼，戒敕宮屬愈謹. 帝嘉其意，二年，複所削縣.
三年秋，袞得疾病，調遣太醫視疾，殿中、虎賁齎手詔、賜珍膳相屬，又遣太妃、沛王林並就省疾. 袞疾困，敕令官屬曰：“吾寡德忝寵，大命將盡. 吾既好儉，而聖朝著終誥之制，為天下法. 吾氣絕之日，自殯及葬，務奉詔書. 昔衛大夫蘧瑗葬濮陽，吾望其墓，常想其遺風，願托賢靈以弊發齒，營吾兆域，必往從之. 《禮》：男子不卒婦人之手. 亟以時成東堂. ”堂成，名之曰遂志之堂，輿疾往居之. 又令世子曰：“汝幼少，未聞義方，早為人君，但知樂，不知苦；不知苦，必將以驕奢為失也. 接大臣，務以禮. 雖非大臣，老者猶宜答拜. 事兄以敬，恤弟以慈；兄弟有不良之行，當造膝諫之. 諫之不從，流涕喻之；喻之不改，乃白其母. 若猶不改，當以奏聞，並辭國土. 與其守寵罹禍，不若貧賤全身也. 此亦謂渭大罪惡耳，其微過細故，當掩覆之. 嗟爾小子，慎修乃身，奉聖朝以忠貞，事太妃以孝敬. 閨闈之內，奉令於太妃；閫閾之外，受教于沛王. 無怠乃心，以慰予靈. ”其年薨. 詔沛王林留訖葬，使大鴻臚持節典護喪事，宗正弔祭，贈賵甚厚. 凡所著文章二萬餘言，才不及陳思王而好與之侔.
父
魏武帝曹操
母
杜夫人
評
三國志評曰：魏氏王公，既徒有國土之名，而無社稷之實，又禁防壅隔，同於囹圄；位號靡定，大小歲易；骨肉之思乖，《常棣》之義廢. 為法之弊，一至於此乎!
中國國際進口博覽會
中國國際進口博覽會，展覽會也，中華人民共和國商務部、上海市人民政府主會. 會於申滬 ，用促進口. 戊戌秋始，歷五日，每年一期. 復設論壇，邀世界貿易組織、聯合國部署參與. 至己亥年，獨中國有此，而寰球各國商人紛至. 亦有諸官府要員赴會.
沿革
十一月五日，首會舉於滬瀆.
揭表
會有主旨、會徽、吉祥物.
主旨，「新時代，共享未來」. 商務部云：「一帶一路，翳惟『共商、共建、共享』是宗，今博覽會亦繼承之，定茲主旨. 」
會徽，地球在中，環以淺藍色，復綴博覽會中英文之名、英文略稱云.
吉祥物名「進寶」. 大熊貓也. 著藍黃色圍巾，繡博覽會標識. 黃色喻絲綢之路經濟帶，藍則廿一世紀海上絲綢之路. 吉祥物手持四葉草，所以徼福也. 亦象會址樓閣之形.
之三物，西元二千十八年七月二十七日公表於上海國家會展中心. 時去首會特百日.
公曆一月三十日
一月三十日者，公曆之三十日也，距歲暮餘三百又卅五日（閏年乃三百又卅六日）.
公曆一月卅一日
一月卅一日者，公曆之卅一日也，距歲暮餘三百又卅四日（閏年乃三百又卅五日）.
公曆一月廿九日
一月廿九日者，公曆之廿九日也，距歲暮餘三百又卅六日（閏年乃三百又卅七日）.
王保保
王保保，察罕帖木兒甥也，元惠宗賜名擴廓帖木兒. 察罕既被刺，詔以擴廓帖木兒爲銀青光祿大夫、太尉、中書平章政事、知樞密院事、太子詹事，仍便宜行事，總其父兵. 擴廓帖木兒受命，即急攻益都，穴地以入，克之，戮田豐、王士誠，剖其心祭察罕，而執送益都賊帥陳猱頭等二百餘人於京師. 乘勝，使關保東取莒州，山東復定. 是時，東自淄、沂、西逾關陝，無一賊. 擴廓帖木兒乃駐兵河南，朝廷倚以爲重. 孛羅帖木兒復以兵爭晉、冀. 擴廓帖木兒至太原，與孛羅帖木兒構兵，相持不解.
至正二十三年，御史大夫老的沙與知樞密院事禿堅帖木兒得罪於皇太子，奔大同，爲孛羅帖木兒所匿. 二十四年，搠思監、樸不花誣孛羅帖木兒、老的沙謀爲不軌，下詔罪狀. 孛羅帖木兒遂與老的沙合禿堅帖木兒兵同犯闕. 擴廓帖木兒部總將白鎖住，以萬騎衛京師，駐於龍虎臺，拒戰不利，奉皇太子奔太原，白鎖住仍屯保定，爲朝廷聲援.
二十五年，擴廓帖木兒先以兵搗大同，取之. 皇太子乃大舉討孛羅帖木兒，自與擴廓帖木兒率兵抵京師. 會孛羅帖木兒伏誅，詔皇太子還京師，擴廓帖木兒亦扈從入朝. 九月，拜伯撒裏右丞相，擴廓帖木兒左丞相. 伯撒裏累朝舊臣，而擴廓帖木兒以新進晚出，乃與並相. 居兩月，不自安，即請南還視師. 是時，中原雖定，而江以南皆非朝廷所有. 皇太子累請出督師，帝難之，乃封擴廓帖木兒河南王，總天下兵馬，代之行，官屬之盛，幾與朝廷等.
二十六年二月，擴廓帖木兒自京師還河南，欲廬墓終喪. 左右咸謂，受命出師，不可中止. 乃北渡居懷慶，又稱居彰德. 時明太祖已滅陳友諒，盡有楚地. 張士誠據淮東、浙西. 擴廓帖木兒知南軍強，未可輕進，乃駐軍河南，檄關中李思齊、張良弼、脫列伯、孔興四將會師大舉. 思齊，故與察罕帖木兒齒位相埒，及是擴廓帖木兒爲元帥，思齊心不平. 而張良弼等亦各懷異見，得檄皆不聽命. 擴廓帖木兒使部將討思齊等，思齊等亦會兵長安以拒之. 擴廓帖木兒受命徵，而先攻思齊等，朝廷已疑之. 皇太子之奔太原，欲用唐肅宗靈武故事自立，擴廓帖木兒不可. 及還京師，皇后奇氏令擴廓帖木兒以重兵擁太子入城，意欲脅帝禪位. 擴廓帖木兒知其意，比至京城三十里，即留軍城外，自將數騎入朝. 皇太子益銜之，至是屢促其南征. 擴廓帖木兒乃遣弟脫因帖木兒及部將守哲等率兵東出，而陝西諸將終不用命. 帝又下詔爲之和解，擴廓帖木兒憤極，殺詔使天下奴等. 於是廷臣譁然，言其跋扈.
二十八年，詔左丞孫景益分省太原，關保以兵戍之. 擴廓帖木兒遂遣兵據太原，盡殺朝廷所置官吏. 帝下詔盡削擴廓帖木兒爵邑，將吏效順者免罪. 皇太子乃命魏賽因不花及關保，會李思齊等兵，夾攻澤州. 二月，擴廓帖木兒退守平陽，關保進據澤、潞二州，與貊高軍合. 擴廓帖木兒勢稍沮，而關中四將以明兵已盡取山東、河南地，察罕帖木兒父樑王阿魯溫又以汴梁降明兵，將入潼關，皆遣使詣擴廓帖木兒謝出師非本意，大掠而歸. 獨關保、貊高進攻平陽，擴廓帖木兒堅壁不戰. 諜知貊高分軍掠祁縣，乃夜出師，薄其營，擒關保、貊高皆殺之，朝廷大震，罷撫軍院，盡黜太子所用帖林沙、伯顏帖木兒、李國鳳等，以謝擴廓帖兒. 擴廓帖木兒亦上疏自陳，詔復其官爵，令以兵也會速、思齊等南討. 甫一月，明兵陷大都，帝北奔. 擴廓帖木兒自太原人援，不及. 十月，進封擴廓帖木兒爲齊王. 時明兵已定大都，使湯和徇山西，擴廓帖木兒拒之，敗明兵於韓店. 會帝命擴廓帖木兒收復大都，擴廓帖木兒奉詔北出雁門，將逕居庸以窺大都. 明徐達、常遇春乘虛襲太原，擴廓帖木兒還師救之. 部將豁鼻馬潛約降於明，明兵夜劫其營，衆潰，擴廓帖木兒倉卒將十八騎北走. 明兵遂乘勝西入陝西，降李思齊等故臣，遺土皆入於明矣. 惟擴廓帖木兒擁兵塞上，時時侵略西北邊，明人患之.
初，明太祖憚察罕帖木兒威名，遣使通好，以介於朝. 會其被刺，事遂已. 乃擴廓帖木兒視師河南，明人復遣使修好，凡七致書，擴廓帖木兒輒留使者不遣. 既出塞，又以書招之，亦不應. 明祖由是敬其爲人. 劉基嘗言於明祖曰：「護廓未可輕也. 」及嶺北之敗，明祖思其言，恆舉以爲戒. 一日，大會諸將，問曰：「方今天下，孰爲奇男子？」皆對曰：「常遇春，將不過萬人，橫行天下，可謂奇男子矣！」明祖笑曰：「此固吾得而臣之，若王保保者，吾所不能臣，真天下奇男子也！」後冊其妹爲皇子妃.
擴廓帖木兒弟脫因帖木兒亦屢立戰功，官至陝西平章政事. 帝之北巡，脫因帖木兒從赴行在，後終於漠北.
分類:元列傳
公曆二月十日
二月十日者，公曆之四十一日也，距歲暮餘三百又廿四日（閏年乃三百又廿五日）.
李如松
李如松，字子茂，成梁長子，嘉靖二十八年生. 以父廕為都指揮同知，充甯遠伯勳衛. 驍果敢戰，少從父諳兵機. 再遷署都督僉事，為神機營右副將.
萬曆十一年，出為山西總兵官. 給事中黃道瞻等數次言稱李成梁如父子不當並居重鎮，大學士申時行請保全之，乃召僉書右府. 後任提督、京城巡捕. 給事中邵庶嘗彈劾李如松及其弟副總兵李如柏不法，且請稍抑，以全終始，不納.
十五年，鎮宣府，召僉書中府.
二十年，哱拜反寧夏，御史梅國楨薦如松大將才，宜令討賊. 乃命如松為提督陝西討逆軍務總兵官，寇滅. 錄功，進左都督，世廕錦衣指揮.
長子世忠錦衣衛指揮使，卒，無子. 世忠弟顯忠由廕歷遼東副總兵. 崇禎中，顯忠子尊祖嗣寧遠伯. 闖軍陷京師，遇難.
孫匡
孫匡字季佐，漢吳郡富春人，堅子也.
舉孝廉茂才，未試用卒. 時年二十餘.
摩士公園
摩士公園，在香港之黃大仙、樂富間，計有四區，近十六公頃. 處勢寬閒，氣象宏大. 夫摩士者，匯豐銀行主席及總司理也.
克蘇魯神話
克蘇魯神話乃美國作家氏所幻設. 言古有神物，自天外來，曰舊日支配者. 彼嘗霸瀛寰，今沉眠於世. 倘眾星之位正，彼能越諸界諸寰宇，若其不正，彼不能存，縱不能存，亦未嘗亡也.
史
昔氏作小說，常謂世人所知爲幻. 人未曉其實，是以甚幸，但知則癲狂. 彼嘗著《克蘇魯之呼喚》，言有神物，眠於水下，曰. 後人遂以之名彼神話.
及其歿，氏承之，作舊神以爲舊日支配者之敵，遂分善惡. 又創元素說，謂象水，象風云云. 復造以象火，而以爲黃衣之王.
據
分類:美國小說
公曆三月十日
三月十日者，公曆之六十九日也（閏年之七十日），距歲暮餘二百又九十六日.
愛德華六世
縮圖 愛德華六世者，乃英王亨利八世之子也. 生而喪母，亨利王甚哀之. 以其為王太子，太子生而體弱，而好於學，亨利王甚愛焉，嘗抱之於樓臺.
西元一五三七年十二月，亨利王崩，遺詔以太子繼之，以太子年幼，詔王弟西摩輔政，太子從之，遂為英王.
俗傳亨利王崩前，有一貧家子與太子生同日，音容甚肖. 一日至宮門，見太子貌美而衣著華麗，甚慕焉. 太子睹此子衣著別於己，欲服其衣，遂引此子進宮，與此子易服而出，人見之，認其為貧家子，遂之. 以貧家子為太子，及王崩，貧家子將受冕，太子方還，貧家子遂訴真情，讓冕與太子，太子方繼大統焉.
分類:都鐸氏本紀
公曆四月十日
四月十日者，公曆之一百日也（閏年之一百零一日），距歲暮餘二百又六十五日.
公曆五月十日
五月十日者，公曆之一百三十日也（閏年之一百三十一日），距歲暮餘二百三十五日.
馬拉浦南
馬拉浦南者，南印度喀拉拉邦之縣府也，口五萬九千 ，是縣則方三千五百公里，口三百六十余萬. 處金奈-加利固大道之要，蒂普蘇丹王嘗屯兵於此. 今以加利固大學名世.
地理
「馬拉浦南」意若「高原」，喀邦四大名川悉在此，兹列之： 山林遍野，化育萬物，象、鹿、虎、熊、猴、雉、鱷、兔咸能見也.
公曆六月十日
六月十日者，公曆之一百六十一日也（閏年之一百六十二日），距歲暮餘二百零四日.
林則徐
林則徐，字少穆，清福建侯官人，乾隆五十年生. 少警敏，有異才. 年二十，舉鄉試. 巡撫張師誠辟佐幕. 嘉慶十六年進士，選庶吉士，授編修. 歷典江西、雲南鄉試，分校會試. 遷御史，疏論福建閩安副將張寶以海盜投誠，宜示裁抑，以防驕蹇，被嘉納. 未幾，出為杭嘉湖道，修海塘，興水利.
道光元年，聞父病，引疾歸. 二年，起授淮海道，未之任，署浙江鹽運使. 遷江蘇按察使，治獄嚴明. 四年，大水，署布政使，治賑. 尋丁母憂，命赴南河修高家堰堤工，事竣回籍. 六年，命署兩淮鹽政，以未終制辭，服闋，補陝西按察使. 遷江寧布政使，父憂歸.
十年，補湖北布政使，調河南，又調江寧. 十一年，擢河東河道總督. 疏陳秸料為河工第一弊藪，親赴各廳察驗；又言碎石實足為埽工之輔，應隨宜施用. 十二年，調江蘇巡撫. 吳中洊飢，奏免逋賦，籌撫卹. 前在藩司任，議定賑務章程，行之有效，至是仍其法，宿弊一清. 賑竣，乃籌積穀備荒. 清釐交代，盡結京控諸獄. 考覈屬吏，疏言：「察吏莫先於自察，必將各屬大小政務，逐一求盡於心，然後能以驗群吏之盡心與否. 如大吏之心先未貫徹，何從察其情偽？臣惟持此不敢不盡之心，事事與僚屬求實際. 」詔嘉之，勉以力行.
先是總督陶澍奏濬三江，則徐方為臬司，綜理其事，旋以憂去. 至是黃浦、吳淞工已竣，則徐力任未竟者，劉河工最要，撥帑十六萬五千有奇，白茆次要，官紳集捐十一萬兩，同時開濬，以工代賑. 兩河舊皆通海，易淤，且鑿河工鉅，改為清水長河，與黃埔、吳淞交匯通流. 各於近海修閘建壩，潮汐泥沙不能壅入，內河漲，則由壩洩出歸海. 復就原河逢灣取直，節省工費三萬餘兩，用濬附近劉河之七浦河，及附近白茆之徐六涇、東西護塘諸河. 又濬丹徒、丹陽運河，寶帶橋泖淀諸工，以次興舉，為吳中數十年之利.
兩署兩江總督. 十七年，擢湖廣總督. 荊、襄歲罹水災，大修堤工，其患遂弭. 整頓鹽課，以減價敵私無成效，專嚴緝私之禁，銷數大增. 湖南鎮筸兵悍，數肇釁，巡閱撫馭，密薦總兵楊芳，擢為提督，移駐辰州，慎固苗疆屯防.
十八年，鴻臚寺卿黃爵滋請禁鴉片煙，下中外大臣議. 則徐請用重典，言：「此禍不除，十年之後，不惟無可籌之餉，且無可用之兵. 」宣宗深韙之，命入覲，召對十九次. 授欽差大臣，赴廣東查辦，十九年春，至. 總督鄧廷楨已嚴申禁令，捕拏煙犯，洋商查頓先避回國. 則徐知水師提督關天培忠勇可用，令整兵嚴備. 檄諭英國領事義律查繳煙土，驅逐躉船，呈出煙土二萬餘箱，親蒞虎門驗收，銷於海濱，四十餘日始盡. 請定洋商夾帶鴉片罪名，依化外有犯之例，人即正法，貨物入官，責具甘結. 他國皆聽命，獨義律枝梧未從. 於是閱視沿海炮台，以虎門為第一門戶，橫檔山、武山為第二門戶，大小虎山為第三門戶. 海道至橫檔分為二支，右多暗沙，左經武山前，水深，洋船由之出入. 關天培創議於此設木排鐵鍊二重，又增築虎門之河角炮台，英國商船後至者不敢入. 義律請令赴澳門載貨，冀囤煙私販，嚴斥拒之，潛泊尖沙嘴外洋.
會有英人毆斃華民，抗不交犯，遂斷其食物，撤買辦、工人以困之. 七月，義律藉索食為名，以貨船載兵犯九龍山炮台，參將賴恩爵擊走之. 疏聞，帝喜悅，報曰：「既有此舉，不可再示柔弱. 不患卿等孟浪，但戒卿等畏葸. 」御史步際桐言出結徒虛文，則徐以彼國重然諾，不肯出結，愈不能不向索取，持之益堅.
六月，英船至廈門，為閩浙總督鄧廷楨所拒. 其犯浙者陷定海，掠寧波. 則徐上疏自請治罪，密陳兵事不可中止，略曰：「英夷所憾在粵而滋擾於浙，雖變動出於意外，其窮蹙實在意中. 惟其虛憍性成，愈窮蹙時，愈欲顯其桀驁，試其恫喝，甚且別生秘計，冀售其奸；一切不得行，仍必帖耳俯伏. 第恐議者以為內地船炮非外夷之敵，與其曠日持久，不如設法羈縻. 抑知夷情無厭，得步進步，威不能克，患無已時. 他國紛紛傚尤，不可不慮. 」因請戴罪赴浙，隨營自效.
七月，義律至天津，投書總督琦善，言廣東燒煙之釁，起自則徐及鄧廷楨二人，索價不與，又遭詬逐，故越境呈訴. 琦善據以上聞，上意始動. 時英船在粵窺伺，復連敗之蓮花峰下及龍穴洲. 捷書未上，九月，詔曰：「鴉片流毒內地，特遣林則徐會同鄧廷楨查辦，原期肅清內地，斷絕來源，隨地隨時，妥為辦理. 乃自查辦以來，內而奸民犯法不能淨盡，外而興販來源並未斷絕，沿海各省紛紛徵調，糜餉勞師，皆林則徐等辦理不善之所致. 」下則徐等嚴議，飭即來京，以琦善代之. 尋議革職，命仍回廣東備查問差委. 琦善至，義律要求賠償煙價，廈門、福州開埠通商，上怒，覆命備戰.
二十一年春，予則徐四品卿銜，赴浙江鎮海協防. 時琦善雖以擅與香港逮治，和戰仍無定局. 五月，詔斥則徐在粵不能德威並用，褫卿銜，遣戍伊犁. 會河決開封，中途奉命襄辦塞決，二十二年，工竣，仍赴戍，而浙江、江南師屢敗. 是年秋，和議遂成.
二十四年，新疆興治屯田，將軍布彥泰請以則徐綜其事. 週曆南八城，濬水源，辟溝渠，墾田三萬七千餘頃，請給回民耕種，改屯兵為操防，如議行. 二十五年，召還，以四五品京堂候補. 尋署陝甘總督. 二十六年，授陝西巡撫，留甘肅，偕布彥泰治叛番，擒其酋. 二十七年，授雲貴總督. 雲南漢、回互鬥焚殺，歷十數年. 會保山回民控於京，漢民奪犯，毀官署，拆瀾滄江橋以拒，鎮道不能制. 則徐主止分良莠，不分漢、回. 二十八年，親督師往剿，途中聞彌渡客回滋亂，移兵破其巢，殲匪數百. 保山民聞風股慄，縛犯迎師，誅其首要，散其脅從，召漢、回父老諭以恩信. 遂搜捕永昌、順寧、雲州、姚州歷年戕官諸重犯，威德震洽，邊境乃安. 加太子太保，賜花翎. 二十九年，騰越邊外野夷滋擾，遣兵平之. 以病乞歸. 踰年，文宗嗣位，疊詔宣召，未至，以廣西逆首洪秀全稔亂，授欽差大臣，督師進剿，並署廣西巡撫. 行次潮州，病卒，年七十六.
則徐威惠久著南服，賊聞其出，皆震悚，中道遽歿，天下惜之. 遺疏上，優詔賜恤，贈太子太傅，諡文忠. 雲南、江蘇並祀名宦，陝西請建專祠. 則徐才識過人，而待下虛衷，人樂為用，所蒞治績皆卓越. 道光之季，東南困於漕運，宣宗密詢利弊，疏陳補救本原諸策，上畿輔水利議，文宗欲命籌辦而未果. 海疆事起，時以英吉利最強為憂，則徐獨曰：「為中國患者，其俄羅斯乎！」後其言果驗.
公曆十二月十日
十二月十日者，公曆之三百四十四日也（閏年之三百四十五日），距歲暮餘廿一日.
恆等式
所謂恆等式者，代數關系也. 設一代數等式，毋論各變量之值何也，皆立，謂之恆等式.
例：
非恆等式也，緣有 x,y 之值不符此式；
乃一恆等式，緣毋論 x,y,z 為何值，此式具立.
常用恆等式之列
諸如此類，不便盡說. 分類:代數
公曆十一月廿六日
十一月廿六日者，公曆之三百三十日也（閏年之三百卅一日），距歲暮餘卅五日.
一元三次方程
[[Image:Polynomialdeg3.svg|thumb|right|320px|一立方函數之圖：
元數一而次數三之方程，是謂一元三次方程，或立方函數之方程也. 常書一元三次方程為.
解法
欲解一元三次方程，必先去二次項，而成簡版方程. 後以卡贊諾或韋達之法，皆能得解. 其終式如下：
簡化
欲求甚解者，必先去其二次項. 此乃求解之要步也，以便其思路，易生求解之法於心中. 簡化時，全式除以 a ，以 代之，得 t^3+pt+q=0 之制，其中：
證：
t^3+pt+q=0
終步則以 t 之三可能值加諸 成解也.
此步后，毋論卡贊諾之法或韋達之法，具解 t 也.
卡贊諾之法
大賢卡贊諾云：設 t=u+v. 得：
又：設 3uv+p=0. 則：
u^3 和 v^3 皆 之解. 以一元二次方程公式可解之. 得：
韋達之法
大賢韋達云：設. 得：
又：設 3k+p=0. 則：
哥德巴赫猜想
哥德巴赫猜想，數論未解之古題也. 曰：凡偶數大於二者，皆為二素數之和. 公曆一七四二年六月七日，普魯士疇人哥德巴赫書達數學者歐拉，內書猜想曰： 彼以一為素數，故有是言. 此例今廢，因易為： 歐拉亦感興趣，覆以與前等價之猜想曰： 歐拉以確實之定理稱之，然不能證明焉.
一元三次方程
韋達之法
由是，得 z^3 乃 解之一. 以一元二次方程公式可解之. 其解同上卡贊諾之法，緣此與彼同一方程也.
哥德巴赫猜想
今稱此二猜想之先為哥德巴赫猜想之三數者，後為其二數者或強者，另命題曰： 稱之其弱者，皆未得證. 然其弱者較強者更近解矣.
一九七三年，中國疇人陳景潤，以篩論證得偶數之足夠大者，皆為二素數和或一素數與二素數積之和，是稱「一加二」也.
一元三次方程
韋達之法
復以單位根求 z 之三可能值，以 得 t. 遂以 得解也.
根之性
先設判別式：
若 \Delta>0 ，有實根一且共軛複根一雙；
若 \Delta=0 ，有多重實根，其中： 若 \Delta<0 ，有三異實根.
伯夷
伯夷者，其人有二.
公曆十一月廿七日
十一月廿七日者，公曆之三百卅一日也（閏年之三百卅二日），距歲暮餘卅四日.
孫泰
孫泰，漢吳郡富春人，匡子也.
泰乃曹氏之甥，為長水校尉.
嘉禾三年，從大帝圍新城，中流矢死. 子秀襲爵.
綴術
綴術，算經也，南朝祖氏父子所造. 其艱奧也，隋書謂「學官莫能究其深奧，是故廢而不理」. 唐時收入算經十書，為國子監算學. 治之需四年，足見其理之深. 嘗東傳朝鮮，宋代失.
捉迷藏 (兒童戲)
縮圖|《捉迷藏》之徽 《捉迷藏》者，日本放送協會之兒童戲也. 西元一九九六年四月一日始播，體操爲本，配以音樂，旨在教育.
本土化版
分類:日本藝文 *
孫桓
孫桓字叔武，漢吳郡人，河之子也. 本俞氏，孫策賜姓孫.
平將門
平將門生延喜三年，倭桓武天皇五世孫. 朱雀帝天慶二年，於下總國舉兵反，僭稱新皇. 天慶三年，幸島郡北山一戰，身中藤原秀鄉鏑矢而斃，年三十八.
《太平記》云：其首級，經三月而色不變，且雙目見開. 其後，首求胴體而大發怒聲，更憤而飛向東空. 途中，力竭而墬. 後首塚所在之地也.
孫桓
桓年二十五，拜安東中郎將，與陸遜共拒劉備. 備軍眾甚盛，彌山盈谷，桓投力奮命. 與遜戮力，備遂敗走. 桓截其徑要，備逾山越險，僅乃得免，忿恚歎曰："吾昔初至京城，桓尚小兒，而今迫孤乃至此也！"
桓以功拜建武將軍，封丹徒侯，下督牛港，作橫江塢，會卒.
雙唇鼻音
雙唇鼻音，輔音之屬也. 其萬國音標字為，拓展音標字作<tt>m</tt>. 世界諸語多有此音，如漢語「明」「麻」之聲母、英語「mouse」皆是也.
特徵
雙唇鼻音有特徵如下：
諸語
漢語族之諸語皆有雙唇鼻音，然現代標準漢語僅置此音於音節首，而閩南語、粵語首尾皆可. 《廣韻》、三十六字母之明母，即擬音為雙唇鼻音.
叔齊
叔齊，墨胎氏，名致，字公達，商末孤竹君第三子，卒諡齊，故後人稱之曰叔齊. 孤竹君以叔齊為嗣. 及孤竹君薨，叔齊讓於兄伯夷. 伯夷不受，兄弟遂偕往周，投西伯. 西伯崩，子武王東伐紂，其與伯夷叩馬而諫，以父喪而用兵，是不孝不仁，武王怒，欲殺之，為太公以義人止，並命人扶去之. 武王克商，其逃入首陽山，不食周粟，飢餓而死. 與兄同葬首陽山，墓塚高七尺許，徑丈有餘，週古松參天，綠草如茵.
引據
《史記·卷六十一·伯夷列傳第一》
分類:孤竹世家
公曆十一月廿八日
十一月廿八日者，公曆之三百卅二日也（閏年之三百卅三日），距歲暮餘卅三日.
公曆十一月廿九日
十一月廿九日者，公曆之三百卅三日也（閏年之三百卅四日），距歲暮餘卅二日.
何承天
何承天，晉東海郯人也，太和五年生. 五歲失父，母徐氏，廣之姊也，聰明博學，故承天幼漸訓義，儒史百家，莫不該覽.
隆安四年，南蠻校尉桓偉命為參軍. 時殷仲堪、桓元等互舉兵，承天懼禍，解職還益陽. 義旗初，長沙公陶延壽以為其輔國府參軍，遣通敬於高祖，因除瀏陽令，尋去職還都. 撫軍將軍劉毅鎮姑孰，版為行參軍. 出補宛陵令. 趙惔為尋陽太守，請為司馬. 尋去職. 高祖以為太尉行參軍. 除太學博士. 義熙十一年，為世子征鹵參軍，轉西中郎中軍參軍，錢塘令.
高祖在壽陽，宋臺建，召為尚書祠部郎. 永初末，補南臺治書侍御史. 謝晦鎮江陵，請為南蠻長史. 晦進號衛將軍，轉諮議參軍，領記室. 晦既下，承天留府不從. 及到彥之至馬頭，承天自詣歸罪，彥之以其有誠，宥之，使行南蠻府事. 元嘉七年，彥之北伐，請為右軍錄事. 及彥之敗退，承天以才非軍旅，得免刑責. 以補尚書殿中郎. 承天為性剛愎，不能屈意朝右，頗以所長侮同列，不為僕射殷景仁所平，出為衡陽內史. 昔在西與士人多不協，在郡又不公清，為州司所糾，被收繫獄，值赦免. 十六年，除著作佐郎，撰國史. 尋轉太子率更令. 十九年，立國子學，以本官領國子博士，遷御史中丞. 能彈箏，上又賜銀裝箏一面.
承天與尚書左丞謝元素不相善. 元舉承天賣茭四百七十束與官屬，求貴價. 承天坐白衣領職. 二十四年，遷廷尉，未拜，上欲以為吏部，已受密旨，承天宣漏之，坐免官. 卒於家，年七十八.
公曆十一月三十日
十一月三十日者，公曆之三百卅四日也（閏年之三百卅五日），距歲暮餘卅一日.
陳慶之
梁永興武侯陳慶之字子雲，義興國山人. 永明二年生，幼從梁武帝，為攻戰之才.
大通二年，魏北海王元顥以魏亂南投，求立. 傳説乃使慶之將七千騎護其北還，次年陷洛陽. 此間自銍至洛，四十七戰，雖敵兵十倍而皆勝，取城三十二. 時洛陽有童謠：「大將名師莫自牢，千軍萬馬避白袍. 」
大同二年，魏復遣侯景將七萬兵寇楚州，刺史桓和歿. 乃進淮上，貽慶之書使降. 梁遣夏侯夔等援，抵，慶之已破景，得其輜重. 乃進號仁威將軍. 是歲豫州饑，慶之開倉賑濟. 州民上表請樹碑頌德，上許之.
五年十月薨，年五十又六. 贈散騎常侍、左衛將軍，鼓吹一部. 諡曰武. 敕義興郡發五百丁會喪. 長子昭嗣.
毛澤東嘗閱慶之事蹟，慕之甚，閱之再三，為之神往.
王士珍
王士珍者，字聘卿，號冠喬、冠儒，直隸正定人也. 生於清咸豐十一年八月十九日. 少從軍，嫻騎射，從直隸提督葉志超赴朝鮮與日戰事. 及袁世凱駐蹕北洋練兵，授士珍督操營務處會辦.
士珍性警，長於治軍，士卒皆效其力. 嘗與段祺瑞、馮國璋號曰「北洋三傑」，世凱深倚信之. 光緒廿六年，義和拳亂起，世凱既撫山東，士珍受命嚴剿拳匪，省內遂為之一靖. 新官製立，歷新軍第二鎮、第六鎮統制，後以陸軍部右侍郎授江北提督. 宣統三年十月，革命黨舉事於武昌，清廷復召世凱入相，全權組織責任內閣，世凱薦士珍為陸軍大臣.
元洪下野而馮國璋即位，倡以「和平統一」，然祺瑞素主南征，府院遂生嫌隙. 時士珍亦持和議，不附祺瑞，頗為國璋所重. 十一月，署理國務總理，兼長陸軍. 祺瑞大怒，尋聯絡奉天督軍張作霖入關，以兵挾士珍從命. 士珍甚感時局多艱，任三月乃辭. 十二年初，總統徐世昌授士珍德威上將軍. 及國民革命軍陷平津，士珍遂不復視事，寄情於山水間，並以慈善為樂. 十九年七月一日，士珍以疾卒於北平，年六十有八.
分類:民國列傳
公曆二月一日
二月一日者，公曆之卅二日也，距歲暮餘三百卅三日（閏年乃三百卅四日）.
莫斯科郊外之夜
《莫郊之夜》，俄情歌也. 薛範譯之.
詞
Не слышны б саду, даже шорохи, Всё здесь замерло до утра; Если б знали бы, как мне дороги, Подмосковные вечера; Если б знали бы, как мне дороги, Подмосковные вечера;
Что ж ты милая, смотришь искоса, Низко голову наклоня? Трудно высказать, и не высказать, Всё что на сердце у меня; Трудно высказать, и не высказать, Всё что на сердце у меня;
А рассвет уже всё заметнее, Так пожалуйста, будь добра, Не забудь и ты, эти летние, Подмосковные вечера; Не забудь и ты, эти летние, Подмосковные вечера!
唐文若下：
大月氏
大月氏國，治監氏城，去長安萬一千六百里. 不屬都護. 戶十萬，口四十萬，勝兵十萬人. 東至都護治所四千七百四十里，西至安息四十九日行，南與罽賓接. 土地風氣，物類所有，民俗錢貨，與安息同. 出一封橐駝.
大月氏本行國也，隨畜移徙，與匈奴同俗. 控弦十餘萬，故強輕匈奴. 本居敦煌、祁連間，至冒頓單于攻破月氏，而老上單于殺月氏，以其頭為飲器，月氏乃遠去，過大宛，西擊大夏而臣之，都媯水北為王庭. 其餘小眾不能去者，保南山羌，號小月氏.
大夏本無大君長，城邑往往置小長，民弱畏戰，故月氏徙來，皆臣畜之，共稟漢使者. 有五翕侯：一曰休密翕侯，治和墨城，去都護二千八百四十一里，去陽關七千八百二里；二曰雙靡翕侯，治雙靡城，去都護三千七百四十一里，去陽關七千七百八十二里；三曰貴霜翕侯，治護澡城，去都護五千九百四十里，去陽關七千九百八十二里，四曰肸頓翕侯，治薄茅城，去都護五千九百六十二里，去陽關八千二百二里；五曰離附翕侯，治高附城，去都護六千四十一里，去陽關九千二百八十三里. 凡五翕侯，皆屬大月氏.
万俟禼
万俟禼，字元忠，開封陽武縣人. 登政和二年上舍第. 調相州、潁昌府教授，歷太學錄、樞密院編修官、尚書比部員外郎. 紹興初，盜曹成掠荊湖間，禼時避亂沅、湘，帥臣程昌寓以便宜檄禼權沅州事. 成奄至城下，禼召土豪、集丁壯以守，成食盡乃退. 除湖北轉運判官，改提點湖北刑獄. 岳飛宣撫荊湖，遇禼不以禮，禼憾之. 禼入覲，調湖南轉運判官，陛辭，希秦檜意，譖飛於朝. 留為監察御史，擢右正言.
時檜謀收諸將兵權，禼力助之，言諸大將起行伍，知利不知義，畏死不畏法，高官大職，子女玉帛，已極其欲，盍示以逗遛之罰，敗亡之誅，不用命之戮，使知所懼.
和議成，禼請詔戶部會計用兵之時與通和之後所費各幾何，若減於前日，乞以羨財別貯御前激賞庫，不許他用，蓄積稍實，可備緩急. 梓宮還，以禼為攢宮按行使，內侍省副都知宋唐卿副之，禼請與唐卿同班上殿奏事，其無恥如此. 張浚寓居長沙，禼妄劾浚卜宅踰制，至擬五鳳樓. 會吳秉信自長沙還朝，奏浚宅不過眾人，常產可辦，浚乃得免.
除參知政事，充金國報謝使. 使還，檜假金人譽己數千言，囑禼以聞，禼難之. 他日奏事退，檜坐殿廬中批上旨，輒除所厚者官，吏鈐紙尾進，禼曰：「不聞聖語. 」卻不視. 檜大怒，自是不交一語. 言官李文會、詹大方交章劾禼，禼遂求去. 帝命出守，檜愈怒. 給事中楊愿封還詞頭，遂罷去，尋謫居歸州. 遇赦，量移沅州.
二十五年，召還，除參知政事，尋拜尚書右僕射、同中書門下平章事. 纂次太后回鑾事實，上之. 張浚以禼與沈該居相位，不厭天下望，上書言其專欲受命于金. 禼見書大怒，以為金人未有釁，而浚所奏乃若禍在年歲間，浚坐竄謫. 禼提舉刊修《貢舉敕令格式》五十卷、《看詳法意》四百八十七卷，書進，授金紫光祿大夫，致仕. 卒，年七十五，諡「忠靖」.
安息
安息國，王治番兜城，去長安萬一千六百里. 不屬都護. 北與康居、東與烏弋山離、西與條支接. 土地風氣，物類所有，民俗與烏弋、罽賓同. 亦以銀為錢，文獨為王面，幕為夫人面. 王死輒更鑄錢. 有大馬爵. 其屬小大數百城，地方數千里，最大國也. 臨媯水，商賈車船行旁國. 書草，旁行為書記.
公曆三月一日
三月一日者，公曆之六十日也（閏年之六十一日），距歲暮餘三百零五日.
西北水道
西北水道者，自歐洲始，越北冰洋，跨北美洲，以抵亞洲之水道也. 蓋自十六世紀始，歐洲諸國，咸信有無冰之洋，故欲通之，然四百年間，無有成者耳. 初，欲探之者，多為尋夢，無所據也. 或溯河道，或沿大海，卒不可得. 夫河道者，實莫之貫，赫恩、路易斯及克拉克諸君，以數年之功，方知之矣. 已而數百年，及至十九世紀，行船者探之，多有所據，輿圖漸精，其理日明，然尚未全解. 蓋自一八一八年始，大英帝國力究之，所耗舟船，不計其數；所遣之人，罹難亦眾，其約翰富蘭克林之隊尤甚，無一生還. 若夫無冰之洋，實屬烏有；茫茫北極，舟舸難通. 極南之帶，夏冰或解，於是始見微道，故四百年而無有成者耳. 一九零五年，挪威行險者阿蒙森卒成之，其惑方釋. 然所費不菲，竟無以商用.
據
分類:北極地理志
楊鎬
楊鎬，明商丘人. 萬曆八年進士.
萬曆帝怒，欲行法. 首輔趙志皋營救，乃罷鎬，令聽勘. 已，東征事竣，給事中楊應文敘鎬功，詔許復用. 三十八年，起撫遼東，為給事中麻僖、御史楊州鶴所劾. 鎬疏辨乞休去.
四十六年，後金大兵起，破撫順，守將王命印死之. 遼東大震. 廷議鎬熟諳遼事，起兵部右侍郎往經略. 既至，申明紀律，徵四方兵，圖大舉. 明年正月，會總督、巡撫、巡按定議，以二月十有一日誓師，二十一日出塞. 兵分四道，期三月二日並進. 天大雪，兵不前，師期洩，遂大敗. 文武將吏死亡無算. 敗書聞，京師大震. 言官交章劾鎬，逮下詔獄，論死. 崇禎二年伏法.
孫秀
初為前將軍、夏口督.
秀公室至親，握兵在外，孫皓意不能平. 建衡二年，皓遣何定將五千人至夏口獵鹿三千口供廚.
先是，民間歛言秀當見圖，而定遠獵，秀遂驚，夜將妻子親兵數百人奔晉. 晉以秀為驃騎將軍、交州牧、儀同三司，封會稽公.
伯夷 (上古)
伯夷，堯舜時人，姜姓，炎帝神農氏之十四世孫、共工之玄孫. 伯夷嘗為帝顓頊之大祭司，後為第一代太嶽. 太嶽者，華山也. 以炎帝之裔崇神，以山高接天，可通天神，而華山為最高，名之曰太嶽. 以祀天也，而有太嶽，伯夷為首也. 後太嶽部每遷一地，不忘崇嶽，是故生四嶽，分四山之祀. 皆為伯夷之後. 帝堯時，伯夷輔政，掌禮儀. 伯夷為堯典三禮、定五刑，助堯治部落，頗有政績，堯欲禪之，伯夷辭堯之意，不肯受禪，薦舜為嗣. 帝舜時命伯夷為秩宗. 禹攝政時，伯夷又輔之，為禹之腹. 伯夷以共工之後，亦善治水，嘗助禹治水也，以功封於呂，為呂侯.
家世
炎帝神農氏生帝臨魁，帝臨魁生帝承，帝承生帝明，帝明生帝直，帝直生帝來，帝來生帝裹，帝裹生節莖，節莖生戲，戲生帝榆罔，帝榆罔生炎居，炎居生節並，節並生戲器，戲器生祝融，祝融生共工，共工生勾龍，勾龍生夸父，夸父生垂，垂生伯夷. 其後以呂為姓，太公即其後也.
引據
《史記·五帝本紀》
公曆四月一日
四月一日者，公曆之九十一日也（閏年之九十二日），距歲暮餘二百又七十四日.
孫胤
吳丹楊侯孫胤者，吳吳郡富春人，皎子也.
大帝追錄其父之功，封胤為丹楊侯. 胤卒，無子. 弟晞嗣.
公曆五月一日
五月一日者，公曆之一百廿一日也（閏年之一百廿二日），距歲暮餘二百又四十四日.
公曆六月一日
六月一日者，公曆之一百五十二日也（閏年之一百五十三日），距歲暮餘二百又十三日.
公曆七月一日
七月一日者，公曆之一百八十二日也（閏年之一百八十三日），距歲暮餘一百八十三日.
公曆八月一日
八月一日者，公曆之二百一十三日也（閏年之二百一十四日），距歲暮餘一百五十二日.
儲光羲
據
《唐才子傳·儲光羲》
紅梅花兒開
紅梅花兒開，俄情歌也.
詞
Ой, цветёт калина в поле у ручья, Парня молодого полюбила я; Парня полюбила не свою беду, Не могу открыться слова я не найду, Не могу открыться слова я не найду!
А любовь девичья с каждым днём сильней, "Как же мне решиться рассказать о ней? Я хочу не смелю волю дать словам, Милый мой, хороший, догадайся сам, Милый мой, хороший, догадайся сам!"
唐文若下：
公曆九月一日
九月一日者，公曆之二百四十四日也（閏年之二百四十五日），距歲暮餘一百廿一日.
平知盛
平知盛，平清盛四子也，母時子.
分類:桓武平氏
公曆十二月一日
十二月一日者，公曆之三百卅五日也（閏年之三百卅六日），距歲暮餘三十日.
公曆十月一日
十月一日者，公曆之二百七十四日也（閏年之二百七十五日），距歲暮餘九十一日.
山楂樹
山楂樹，俄民歌也.
詞
Вечер тихой песнею над рекой плывёт, Дальними зарницами светится завод; Где-то поезд катится точками огня, Где-то под рябинушкой парни ждут меня; Ой, рябина кудрявая, белые цветы, Ой, рябина, рябинушка, что ж взгрустнула ты?
Лишь гудки певучие смолкнут над водой, Я иду к рябинушке тропкою крутой; Треплет под кудрявою ветер без конца, Справа кудри токаря, слева-кузнеца; Ой, рябина кудрявая, белые цветы, Ой, рябина, рябинушка, что ж взгрустнула ты?
Днём б цеху короткие встречи горячи, А сойдёмся вечером сядем и молчим; Смотрят звёзды летние молча на парней, И не скажут ясные, кто из них милей; Ой, рябина кудрявая, белые цветы, Ой, рябина, рябинушка, что ж взгрустнула ты?
Укрывает инеем землю добела, Песней журавлиною осень проплыла; Но тропинкой узкою там же между гор, Мы втроём к рябинушке ходим до сих пор; Ой, рябина кудрявая, белые цветы, Ой, рябина, рябинушка, что ж взгрустнула ты?
Кто из них желаннее руку сжать кому, Сердцем растревоженным так и не пойму; Хот ни в чём не схожие, оба хороши, Милая рябинушка сердцу подскажи; Ой, рябина кудрявая, оба хороши, Ой, рябина, рябинушка, сердцу подскажи? Ой, рябина кудрявая, оба хороши, Ой, рябина, рябинушка, сердцу подскажи?
後漢
漢，五代也. 初，契丹滅晉，晉北平王幽州道行營招討使劉知遠以中原無主，稱帝太原，改國號漢. 翌年崩，子承祐嗣，大權一決於勳臣，帝覺而謀誅之，時郭威領兵在外，聞元勳受害，乃以清君側還攻京師，弒君，立劉贇為皇帝. 旋篡漢. 漢興僅四年二帝，為五代至促者.
山楂樹
詞
唐文如下：
還見
紅梅花兒開
康居
康居國，王冬治樂越匿地. 到卑闐城. 去長安萬二千三百里. 不屬都護. 至越匿地馬行七日，至王夏所居蕃內九千一百四里. 戶十二萬，口六十萬，勝兵十二萬人. 東至都護治所五千五百五十里. 與大月氏同俗. 東羈事匈奴.
宣帝時，匈奴乖亂，五單于並爭，漢擁立呼韓邪單于，而郅支單于怨望，殺漢使者，西阻康居. 其後都護甘延壽、副校尉陳湯發戊己校尉西域諸國兵至康居，誅滅郅支單于，語在《甘延壽、陳湯傳》. 是歲，元帝建昭三年也.
至成帝時，康居遣子侍漢，貢獻，然自以絕遠，獨驕嫚，不肯與諸國相望. 都護郭舜數上言：「本匈奴盛時，非以兼有烏孫、康居故也；及其稱臣妾，非以失二國也. 漢雖皆受其質子，然三國內相輸遺，交通如故，亦相候司，見便則發；合不能相親信，離不能相臣役. 以今言之，結配烏孫竟未有益，反為中國生事. 然烏孫既結在前，今與匈奴俱稱臣，義不可距. 而康居驕黠，訖不肯拜使者. 都護吏至其國，坐之烏孫諸使下，王及貴人先飲食已，乃飲啖都護吏，故為無所省以誇旁國. 以此度之，何故遣子入侍？其欲賈市為好，辭之詐也. 匈奴百蠻大國，今事漢其備，聞康居不拜，且使單于有自下之意，宜歸其侍子，絕勿復使，以章漢家不通無禮之國. 敦煌、酒泉小郡及南道八國，給使者往來人、馬、驢、橐駝食，皆苦之. 空罷耗所過，送迎驕黠絕遠之國，非至計也. 」漢為其新通，重致遠人. 終羈縻而未絕.
其康居西北可二千里，有奄蔡國. 控弦者十餘萬人. 與康居同俗. 臨大澤，無崖，蓋北海云.
康居有小王五：一曰蘇薤王，治蘇薤城，去都護五千七百七十六里，去陽關八千二十五里；二曰附墨王，治附墨城，去都護五千七百六十七里，去陽關八千二十五里；三曰窳匿王，治窳匿城，去都護五千二百六十六里，去陽關七千五百二十五里；四曰罽王，治罽城，去都護六千二百九十六里，去陽關八千五百五十五里；五曰奧鞬王，治奧鞬城，去都護六千九百六里，去陽關八千三百五十五里. 凡五王，屬康居.
劉綎
劉綎，明都督顯子. 勇敢有父風，用廕為指揮使.
萬曆初，遷雲南迤東守備. 十年，緬甸犯永昌、騰越，巡撫劉世曾請濟師. 明年，擢綎遊擊將軍，署騰衝守備事，進副總兵，綎性貪，御下無法. 兵譟革任，無何，羅雄變起，巡撫世曾檄調漢土軍禦之. 會綎解官至霑益，世曾喜，令與裨將劉紹桂、萬鏊分道討，賊平之. 用為廣西參將，移四川. 二十年召授五軍三營參將. 會朝鮮用師，綎請赴援，詔以副總兵從征，朝鮮略定.
屬播酋楊應龍作亂，擢綎四川總兵官. 應龍輸款，而青海寇數擾邊，特設臨洮總兵，移綎任之. 朝鮮再用師. 詔綎充禦倭總兵官，提督漢土兵赴討，賊遁，班師，進綎都督同知，遂移師征楊應龍. 會四川總兵官萬鏊罷，即以綎代之. 初，綎聞征播命，逗遛，多設難要朝廷. 言官交劾，議調南京右府僉書，綎辭任. 總督李化龍以平播非綎不可，力薦於朝. 綎乃復受事，化龍薦綎，言官謂綎嘗納應龍賄，宜奪官. 部議謫為事官，戴罪辦賊. 綎德化龍，使使齎玉帶一、黃金百、白金千投化龍家，為化龍父所叱. 投巡按崔景榮家，亦如之.
化龍、景榮並奏其事，詔革綎任，錄平播功，進左都督，世廕指揮使. 四十年，四川建昌猓亂，命綎為總兵官討之. 久之，以軍政拾遺罷歸. 四十六年，遼警召為左府僉書. 明年，經略楊鎬令綎出師，遇大兵，戰死. 養子招孫，最驍勇，見綎死突圍中，手格殺數人，亦死.
逸事
其所用刀六十餘斤，軍中號為「劉大刀」. 有姬妾二十餘，極燕趙之選，皆善馬，彈械烶. 每出巡，諸姬戎裝，穿小皮靴，跨善馬，為前導. 四勇士共舉刀架之，綎在其後，旁觀者意氣亦為之豪.
陳近南
分類:東寧列傳
公曆二月四日
二月四日者，公曆之卅五日也，距歲暮餘三百三十日（閏年乃三百卅一日）.
公曆二月二日
二月二日者，公曆之卅三日也，距歲暮餘三百卅二日（閏年乃三百卅三日）.
公曆二月三日
二月三日者，公曆之卅四日也，距歲暮餘三百卅一日（閏年乃三百卅二日）.
俄羅斯蘇維埃聯邦社會主義共和國
縮圖 俄羅斯蘇維埃聯邦社會主義共和國者，蘇聯加盟國之首也，都莫斯科.
一九一七年，俄羅斯帝國起革命，沙皇去祚，社稷離析. 時一國二府，曰臨時政府，資產階級主政之；曰勞兵蘇維埃，無產階級主政之，尊列寧為首. 十一月七日，列寧率眾滅臨時政府，史稱十月革命，遂改國號為「俄羅斯蘇維埃聯邦社會主義共和國」，蘇俄簡稱之.
分類:俄羅斯蘇維埃聯邦社會主義共和國志
清雙唇鼻音
清雙唇鼻音，輔音之屬也. 其萬國音標字為，拓展音標字作 m_0.
諸葛誕
魏高平侯諸葛誕字公休，漢|後漢琅邪陽都人，蓋豐後也.
清雙唇鼻音
諸語
漢語無此音. 緬甸語「မှာ」、愛沙尼亞語「lehm」、苗語「Hmoob」皆是.
諸葛誕
初以誕為尚書郎，魏文帝時，與尚書僕射杜畿試船陶河，遭風覆沒，誕亦俱溺. 虎賁浮河救誕，誕曰：「先救杜侯. 」誕飄於岸，絕而復蘇，畿竟溺斃. 後遷榮陽令，又入為吏部郎. 累遷禦史中丞、尚書，與夏侯玄、鄧颺等相善. 明帝惡之，免誕官.
正始初，帝崩，復以誕為禦史中丞、尚書，出為揚州刺史，加昭武將軍.
王凌之陰謀也，太傅司馬懿潛軍東伐，以誕為鎮東將軍、假節都督揚州之諸軍事，封山亭侯. 諸葛恪興東關，遣誕督諸軍討之，與戰，不利. 還，徙為鎮南將軍.
毋丘儉、文欽反，遣使詣誕，招呼豫州士民. 誕斬其使，露布天下，令知儉、欽凶逆.
大將軍司馬師東征，使誕督豫州諸軍，渡安風津向壽春. 儉、欽之破也，誕先至壽春. 壽春中十余萬口，聞儉、欽敗，恐誅，悉破城門出，流進山澤，或散走入吳.
以誕久在淮南，乃復以為鎮東大將軍、儀同三司、都督揚州. 吳大將孫峻、呂據、留贊等聞淮南亂，會文欽往，乃帥眾將欽徑至壽春. 時誕諸軍已至，城不可攻，乃走. 誕遣將軍蔣班追擊之，斬贊，傳首，收其印節. 進封高平侯，邑三千五百戶，轉為征東大將軍.
甘露元年冬，吳賊欲向徐堨，誕復請十萬眾守壽春，又求臨淮築城以備寇，內欲保有淮南. 朝廷自微疑誕，以誕舊臣，欲入度之.
愛麗絲鏡中奇遇
《愛麗絲鏡中奇遇》，英國童話也，劉易斯·卡羅爾撰. 英文曰：「Through the Looking-Glass, and What Alice Found There」.
孔安國
孔安國者，其人有二.
諸葛誕
二年五月，征為司空. 誕被詔書，愈恐，遂反. 召會諸將，自出攻揚州刺史樂綝，殺之. 斂淮南及淮北郡縣屯田口十余萬官兵，揚州新附勝兵者四五萬人，聚穀足一年食，閉城自守. 遣長史吳綱將小子靚至吳請救. 吳人大喜，遣將全懌、全端、唐咨、王祚等，率三萬眾，密與文欽俱來應誕. 以為誕左都護、假節、大司徒、驃騎將軍、青州牧、壽春侯. 是時鎮南將軍王基始至，督諸軍圍壽春，未合. 咨、欽等從城東北，因山乘險，得將其眾突入城.
三年正月，誕、欽、咨等大為攻具. 晝夜五六日攻南圍，欲決圍而出. 圍上諸軍，臨高以發石車火箭逆燒破其攻具，弩矢及石雨下，死傷者蔽地，血流盈塹. 復還入城，城內食轉竭，降出者數萬口. 欽欲盡出北方人，省食，與吳人堅守，誕不聽，由是爭恨. 欽素與誕有隙，徒以計合，事急愈相疑. 欽見誕計事，誕遂殺欽.
誕以二年五月反，三年二月破滅. 六軍按甲，深溝高壘，而誕自困，竟不煩攻而克.
特徵
人有所屬托，輒顯其言而承用之，後有當否，則公議其得失以為褒貶，自是群僚莫不慎其所舉. 誕傾帑藏振施以結眾心，厚養親附及揚州輕俠者數千人為死士.
家屬
堂兄弟：
愛麗絲鏡中奇遇
其事
少女愛麗絲夢中遊鏡之國，遇異人異事，其間嬉笑怒罵，盡顯皮裡陽秋之態也.
人物
分類:英國文學
姜夔
姜夔家貧，無立錐之地. 一生未仕，客居湖州、杭州. 與楊萬里、范成大相識. 常與辛棄疾相和.
淳熙十年，友蕭德藻，二人意趣相合，為忘年交. 德藻賞其才思，許其侄女於夔.
紹熙二年秋，至合肥，遇一姊妹，後二人去合肥，夔作《秋宵吟》，以傷其去. 冬，至蘇州，見范成大，二人賦詩答和. 夔於范家賞梅，成大索求詠梅句. 夔作《暗香》、《疏影》二曲而填之，成大使工妓習而唱之，音節婉揚，成大喜，特贈家妓小紅於夔. 後有「小紅低唱我吹簫」句，出於此也.
嘉泰二年，鑒卒，夔甚哀之，賦詩哀挽. 夔窮困，奔走於金陵、揚州之間.
精音律，能自度曲譜，有《杏花天慢》、《霓裳中序第一》. 有古琴曲《古怨》
善書法，撰《續書譜》，有十八則，論書法之技. 崇晉而貶唐，有《小楷跋王獻之保母帖》、《絳帖平》
佳詞
《揚州慢》一詞，為姜夔名作. 懷昔悲今，歎揚州之盛已去. 厭金人之南下，讉宋室之不戰.
詞序：「淳熙丙申至日，予過維揚. 夜雪初霽，薺麥彌望. 入其城，則四顧蕭條，寒水自碧，暮色漸起，戍角悲吟. 予懷愴然，感慨今昔，因自度此曲. 千巖老人以為有『黍離』之悲也. 」 淮左名都，竹西佳處，解鞍少駐初程.
過春風十里，盡薺麥青青.
自胡馬窺江去後，廢池喬木，猶厭言兵.
漸黃昏、清角吹寒，都在空城.
張璁
張璁，字秉用，明永嘉人. 舉於鄉，七試不第. 將謁選，御史蕭鳴鳳善星術，語之曰：「從此三載成進士，又三載當驟貴. 」璁乃歸. 正德十六年登第，年四十七矣.
姜夔
佳詞
杜郎俊賞，算而今、重到須驚.
張璁
世宗初踐阼，議追崇所生父興獻王. 廷臣持之，議三上三卻. 璁時在部觀政，以是年七月朔上疏曰：「孝子之至，莫大乎尊親. 尊親之至，莫大乎以天下養. 陛下嗣登大寶，即議追尊聖考以正其號，奉迎聖母以致其養，誠大孝也. 廷議執漢定陶、宋濮王故事，謂為人後者為之子，不得顧私親. 夫天下豈有無父母之國哉？《記》曰：『禮非天降，非地出，人情而已. 』漢哀帝、宋英宗固定陶、濮王子，然成帝、仁宗皆預立為嗣，養之宮中，其為人後之義甚明. 故師丹、司馬光之論行於彼一時則可. 今武宗無嗣，大臣遵祖訓，以陛下倫序當立而迎立之. 遺詔直曰『興獻王長子』，未嘗著為人後之義. 則陛下之興，實所以承祖宗之統，與預立為嗣養之宮中者較然不同. 議者謂孝廟德澤在人，不可無後. 假令聖考尚存，嗣位今日，恐弟亦無後兄之義. 且迎養聖母，以母之親也. 稱皇叔母，則當以君臣禮見，恐子無臣母之義. 《禮》『長子不得為人後』，聖考止生陛下一人，利天下而為人後，恐子無自絕其父母之義. 故在陛下謂入繼祖後，而得不廢其尊親則可；謂為人後，以自絕其親則不可. 夫統與嗣不同，非必父死子立也. 漢文承惠帝後，則以弟繼；宣帝承昭帝後，則以兄孫繼. 若必奪此父子之親，建彼父子之號，然後謂之繼統，則古有稱高伯祖、皇伯考者，皆不得謂之統乎？臣竊謂今日之禮，宜別立聖考廟於京師，使得隆尊親之孝，且使母以子貴，尊與父同，則聖考不失其為父，聖母不失其為母矣. 」帝方扼廷議，得璁疏大喜，曰：「此論出，吾父子獲全矣. 」亟下廷臣議. 廷臣大怪駭，交起擊之. 禮官毛澄等執如初. 會獻王妃至通州，聞尊稱禮未定，止不肯入. 帝聞而泣，欲避位歸藩. 璁乃著《大禮或問》上之，帝於是連駁禮官疏. 廷臣不得已，合議尊孝宗曰「皇考」，興獻王曰「本生父興獻帝」，璁亦除南京刑部主事以去，追崇議且寢.
姜夔
佳詞
縱豆蔻詞工，青樓夢好，難賦深情.
張璁
至嘉靖三年正月，帝得桂萼疏心動，復下廷議. 汪俊代毛澄為禮部，執如澄. 璁乃復上疏曰：「陛下遵兄終弟及之訓，倫序當立. 禮官不思陛下實入繼大統之君，而強比與為人後之例，絕獻帝天性之恩，蔑武宗相傳之統，致陛下父子、伯侄、兄弟名實俱紊. 寧負天子，不敢忤權臣，此何心也？伏睹聖諭云：『興獻王獨生朕一人，既不得承緒，又不得徽稱，罔極之恩何由得報？』執政窺測上心，有見於推尊之重，故今日爭一帝字，明日爭一皇字. 而陛下之心，亦日以不帝不皇為歉. 既而加稱為帝，謂陛下心既慰矣，故留一皇字以覘陛下將來未盡之心，遂敢稱孝宗為皇考，稱興獻帝為本生父. 父子之名既更，推崇之義安在？乃遽詔告天下，乘陛下不覺，陷以不孝. 《禮》曰：『君子不奪人之親，亦不可奪親也. 』陛下尊為萬乘，父子之親，人可得而奪之，又可容人之奪之乎？故今日之禮不在皇與不皇，惟在考與不考. 若徒爭一皇字，則執政必姑以是塞今日之議，陛下亦姑以是滿今日之心，臣恐天下知禮者，必將非笑無已也. 」與桂萼第二疏同上. 帝益大喜，立召兩人赴京. 命未達，兩人及黃宗明、黃綰復合疏力爭. 及獻帝改稱「本生皇考」，閣臣以尊稱既定，請停召命，帝不得已從之. 二人已在道，復馳疏曰：「禮官懼臣等面質，故先為此術，求遂其私. 若不亟去本生之稱，天下後世終以陛下為孝宗之子，墮禮官欺蔽中矣. 」帝益心動，趣召二人.
姜夔
佳詞
二十四橋仍在，波心蕩、冷月無聲.
張璁
五月抵都，復條上七事. 眾洶洶，欲撲殺之. 萼懼，不敢出. 璁閱數日始朝. 給事御史張翀、鄭本公等連章力攻，帝益不悅，特授二人翰林學士. 二人力辭，且請面折廷臣之非. 給事御史李學曾、吉棠等言：「璁、萼曲學阿世，聖世所必誅. 以傳奉為學士，累聖德不少. 」御史段續、陳相又特疏論，並及席書. 帝責學曾等對狀，下續、相詔獄. 刑部尚書趙鑒亦請置璁、萼於理，語人曰：「得俞旨，便捶殺之. 」帝責以朋奸，亦令對狀. 璁、萼乃復列欺罔十三事，力折廷臣. 及廷臣伏闕哭爭，盡系詔獄予杖. 死杖下者十余人，貶竄相繼. 由是璁等勢大張. 其年九月卒用其議定尊稱. 帝益眷倚璁、萼，璁、萼益恃寵仇廷臣，舉朝士大夫鹹切齒此數人矣.
公曆二月六日
二月六日者，公曆之卅七日也，距歲暮餘三百廿八日（閏年乃三百廿九日）.
張璁
四年冬，《大禮集議》成，進詹事兼翰林學士. 後議世廟神道、廟樂、武舞及太后謁廟，帝率倚璁言而決. 璁緣飾經文，委曲當帝意，帝益器之. 璁急圖柄用，為大學士費宏所抑，遂與萼連章攻宏. 帝亦知其情，留宏不即放. 五年七月，璁以省墓請. 既辭朝，帝復用為兵部右侍郎，兼官如故. 給事中杜桐、楊言、趙廷瑞交章力詆，並劾吏部尚書廖紀引用邪人. 帝怒，切責之. 兩京給事御史解一貫、張錄、方紀達、戴繼先等復交章論不已，皆不聽. 尋進璁左侍郎，復與萼攻費宏. 明年二月興王邦奇獄，構陷楊廷和等，宏及石缶同日罷.
姜夔
佳詞
念橋邊紅藥，年年知為誰生？
張璁
吏部郎中彭澤以浮躁被斥，璁言：「昔議禮時，澤勸臣進《大禮或問》，致招眾忌. 今諸臣去之，將以次去臣等. 」澤乃得留. 居三日，復言：「臣與舉朝抗四五年，舉朝攻臣至百十疏. 今修《大禮全書》，元惡寒心，群奸側目. 故要略方進，讒謗繁興. 使《全書》告成，將誣陷益甚. 」因引疾求退以要帝，帝優詔慰留. 吏部闕尚書，推前尚書喬宇、楊旦；禮部尚書亦缺，推侍郎劉龍、溫仁和. 仁和以俸深爭. 璁言宇、旦乃楊廷和黨，而仁和亦不宜自薦. 帝命大臣休致者，非奉詔不得推舉，宇等遂廢.
姜夔
評
周濟《白雨齊詞話》：「白石脫胎稼軒，變雄健為清剛，變馳驟為疏宕. 蓋二公皆極熱中，故氣味吻合. 辛寛姜窄，寛故容藏，窄故鬥硬. 」
光輝普照
有作文者，吝於立論而訴諸宏美之詞，使聞者悦而受之而不思之，謂其法曰光輝普照，鼓吹之技巧也.
姜夔
評
朱彝尊《詞綜》：「詞莫善於姜夔，宗之者張輯、盧祖皋、吳文英、蔣捷、王沂孫、張炎、周密、陳允平、張翥、楊基，皆具夔之一體，基之後，得其門者寡矣. 」
張璁
璁積怒廷臣，日謀報復. 會山西巡按馬錄治反賊李福達獄，詞連武定侯郭勛，法司讞如錄擬. 璁讒於帝，謂廷臣以議禮故陷勛. 帝果疑諸臣朋比，乃命璁署都察院，桂萼署刑部，方獻夫署大理，覆讞，盡反其獄，傾諸異己者. 大臣顏頤壽、聶賢以下鹹被搒掠，錄等坐罪遠竄. 帝益以為能，獎勞之便殿，賚二品服，三代封誥. 京察及言官互糾，已黜御史十三人，璁掌憲，復請考察斥十二人. 又奏行憲綱七條，鉗束巡按御史. 其年冬，遂拜禮部尚書兼文淵閣大學士入參機務，去釋褐六年耳.
玄菟郡
玄菟郡，漢武帝元封四年開. 王莽曰樂鮮，屬幽州. 應劭曰：「故朝鮮國也. 」 漢末為公孫度所據，晉陷高句麗，後歸慕容垂；子寶，以句麗王安為平州牧居之. 及至唐高宗平高句麗，方復還.
光輝普照
分類:政治
玄菟郡
據
[[Category:郡]]
姜夔
評
= 引據 =
西亞
西亞者，亞洲之分域也. 處亞洲之西. 其民多奉回教.
張璁
楊一清為首輔，翟鑾亦在閣，帝侍之不如璁. 嘗諭璁：「朕有密諭毋泄，朕與卿帖悉親書. 」璁因引仁宗賜楊士奇等銀章事，帝賜璁二章，文曰「忠良貞一」，曰「繩愆弼違」，因並及一清等. 璁初拜學士，諸翰林恥之，不與並列. 璁深恨. 及侍讀汪佃講《洪範》不稱旨，帝令補外. 璁乃請自講讀以下量才外補，改官及罷黜者二十二人，諸庶吉士皆除部屬及知縣，由是翰苑為空. 七年正月，帝視朝，見璁、萼班兵部尚書李承勛下，意嗛之. 一清因請加散官，乃手敕加二人太子太保. 璁辭以未建青宮，官不當設，乃更加少保兼太子太保. 《明倫大典》成，復進少傅兼太子太傅、吏部尚書、謹身殿大學士. 一清再相，頗由璁、萼力，傾心下二人. 而璁終以壓於一清，不獲盡如意，遂相齟齬. 指揮聶能遷劾璁，璁欲置之死. 一清擬旨稍輕，璁益恨，斥一清為奸人鄙夫. 一清再疏引退，且刺璁隱情. 帝手敕慰留，因極言璁自伐其能，恃寵不讓，良可嘆息. 璁見帝忽暴其短，頗愧沮.
八年秋，給事中孫應奎劾一清、萼並及璁，其同官王準復劾璁私參將陳璠，宜斥. 璁乞休者再，詞多陰詆一清，帝乃褒諭璁. 而給事中陸粲復劾其擅作威福，報復恩怨. 帝大感悟，立罷璁. 頃之，其黨霍韜力攻一清，微為璁白. 璁行抵天津，帝命行人賫手敕召還. 一清遂罷去，璁為首輔.
帝自排廷議定「大禮」，遂以制作禮樂自任. 而夏言始用事，乃議皇后親蠶，議勾龍、棄配社稷，議分祭天地，議罷太宗配祀，議朝日、夕月別建東、西二郊，議祀高禖，議文廟設主更從祀諸儒，議祧德祖正太祖南向，議祈谷，議大禘，議帝社帝稷，奏必下璁議. 顧帝取獨斷，璁言亦不盡入. 其諫罷太宗配天，三四往復，卒弗能止也.
十年二月，璁以名嫌禦諱請更. 乃賜名孚敬，字茂恭，禦書四大字賜焉. 夏言恃帝眷，數以事訐孚敬. 孕敬銜之，未有以發. 納彭澤言構陷行人司正薛侃，因侃以害言. 廷鞫事露，旨斥其忮罔. 御史譚纘、端廷赦、唐愈賢交章劾之. 帝諭法司令致仕，孚敬乃大慚去. 未幾，遣行人賫敕召之. 明年三月還朝，言已擢禮部尚書，益用事. 李時、翟鑾在閣，方獻夫繼入，孚敬亦不能專恣如曩時矣. 八月，彗星見東井，帝心疑大臣擅政，孚敬因求罷. 都給事中魏良弼詆孚敬奸，孚敬言：「良弼以濫舉京營官奪俸，由臣擬旨，挾私報復. 」給事中秦鰲劾孚敬強辨飾奸，言官論列輒文致其罪，擬旨不密，引以自歸，明示中外，若天子權在其掌握. 帝是鰲言，令孚敬自陳狀，許之致仕. 李時請給廩隸、敕書，不許. 再請，乃得馳傳歸. 十二年正月，帝復思之，遣鴻臚賫敕召. 四月還朝. 六月，彗星復見畢昴間，乞避位，不許. 明年進少師兼太子太師、華蓋殿大學士.
初，潞州陳卿亂，孚敬主用兵，賊竟滅. 大同再亂，亦主用兵，薦劉源清為總督，師久無功. 其後亂定，代王請大臣安輯. 夏言遂力詆用兵之謬，請如王言，語多侵孚敬. 孚敬怒，持王疏不行. 帝諭令與言交好，而遣黃綰之大同，相機行事. 孚敬以議不用，稱疾乞休，疏三上. 已而子死，請益力. 帝報曰：「卿無疾，疑朕耳. 」孚敬復上奏，不引咎，且歷詆同議禮之萼、獻夫、韜、綰等. 帝詰責之，乃復起視事. 帝於文華殿後建九五齋、恭默室為齋居所，命輔臣賦詩. 孚敬及時各為四首以上. 已，數召見便殿，從容議政.
十四年春得疾，帝遣中官賜尊牢，而與時言，頗及其執拗，且不惜人才以叢怨狀. 又遣中官賜藥餌，手敕言：「古有剪須療大臣疾者，朕今以己所服者賜卿. 」孚敬幸得溫諭，遂屢疏乞骸骨. 命行人禦醫護歸，有司給廩隸如制. 明年五月，帝復遣錦衣官賫手敕視疾，趣其還. 行至金華，疾大作，乃歸. 十八年二月卒. 帝在承天，聞之傷悼不已.
孚敬剛明果敢，不避嫌怨. 既遇主，亦時進讜言. 帝欲坐張延齡反，族其家. 孚敬諍曰：「延齡，守財虜耳，何能反？」數詰問，對如初. 及秋盡當論，孚敬上疏謂：「昭聖皇太后春秋高，卒聞延齡死，萬一不食，有他故，何以慰敬皇帝在天之靈？」帝恚，責孚敬：「自古強臣令主非一，若今愛死囚令主矣. 當悔不從廷和事敬皇帝耶？」帝故為重語愒止孚敬，而孚敬意不已. 以故終昭聖皇太后世，延齡得長系. 他若清勛戚莊田，罷天下鎮守內臣，先後殆盡，皆其力也. 持身特廉，痛惡贓吏，一時苞苴路絕. 而性狠愎，報復相尋，不護善類. 欲力破人臣私黨，而己先為黨魁. 「大禮」大獄，叢詬沒世. 顧帝始終眷禮，廷臣卒莫與二，嘗稱少師羅山而不名. 其卒也，禮官請諡. 帝取危身奉上之義，特諡文忠，贈太師.
分類:明列傳
放射性
夫元素者有核而不安，乃釋射線，為放射性也. 歷衰變、去能量而安者，射方止，曰衰變產物也. 原子序逾八十三者，俱有此性，乃放射性元素也.
衰變多門，或變中、質兩子之量，或少去能量. 衰變而易元素者，核嬗變也.
諸衰變始察者三，曰阿爾法、貝塔、伽馬也. 阿爾法，釋阿爾法粒（氦核）於母核，偶有去質子、異核者，為簇衰變也. 貝塔者，去電子並反微中子，以換質子為中子；又可去正子而化中為質也. 又，可得電子於軌上，化質為中，為之電子捕獲. 上述之變，乃核嬗變也.
亦有核衰，而元素不易者. 釋原子能以伽馬射線者，伽馬衰變也. 放核能於軌道電子，從後釋電子者，內部轉換也. 有受激中子眾，去之，為中子發射. 又有拆母核為眾子核者，乃自發核分裂也，多伴有伽馬射線、中子、並諸粒子也.
分類:基礎之文
公曆二月七日
二月七日者，公曆之卅八日也，距歲暮餘三百廿七日（閏年乃三百廿八日）.
三套車
三套車者，俄民歌也.
詞
Вот мчится тройка почтовая, По Волге-Матушке зимой; Ямщик уныло напевая, Качает буйной головой.
"О чём, задумался детина, Седок приветливо спросил? Какая на сердце кручина, Скажи тебя кто огорчил?"
"Ах, милый барин, добрый барин, Уж скоро год как я люблю; Да нехристь староста Татарин, Меня журить а я терплю.
Ах, милый барин, скоро святки, А ей не быть уже моей; Богатый выбрал да постылый, Ей не видать весёлых дней."
Ямщик умолк и кнут ремённый, С досадой за пояс заткнул; Родные "Стой!" неугомонный, Сказал сам горестно вздохнул.
По мне лошадушки взгрустнутся, Расставшись, борзые, со мной; А мне уж больше не промчаться, По Волге-Матушке зимой!
唐文若下：
微軟必應
微軟必應，網絡搜尋器也. 以人之意，求萬物之理，無所不通，無所不至. 亦能賦詩言事，妙趣橫生. 並相談於人，風趣幽默.
其始於二零零九年，創自微軟公司，以爭穀歌之鋒. 其名必應者，寓有必能應人之所求也. 並以清爽、迅捷、豐富、精確見稱.
其用多在，如圖像、視頻、地圖、新聞、翻譯等，比比皆是. 亦相連於微軟諸業，如辦公軟件、雲端服務、智能助理等，以增便利. 其知於人、用於人、惠於人，可謂網絡利器也.
孫咨
孫咨者，吳吳郡富春人，孫皎之子也. 為將軍，封侯. 又封羽林督. 為滕胤所殺.
公曆二月九日
二月九日者，公曆之四十日也，距歲暮餘三百廿五日（閏年乃三百廿六日）.
廩給
廩給者，資制模法之工銀勞動之工薪也.
勞工實產同廩給之差，實盈餘也.
公曆二月十一日
二月十一日者，公曆之四十二日也，距歲暮餘三百廿三日（閏年乃三百廿四日）.
謝應芳
謝應芳，字子蘭，明武進人也. 自幼篤誌好學，潛心性理，以道義名節自勵. 元至正初，隱白鶴溪上. 構小室，顏曰「龜巢」，因以為號. 郡辟教鄉校子弟，先質後文，諸生皆循循雅飭. 疾異端惑世，嘗輯聖賢格言、古今明鑒為《辨惑編》. 有舉為三衢書院山長者，不就. 及天下兵起，避地吳中，吳人爭延致為弟子師. 久之，江南底定，始來歸，年逾七十矣. 徙居芳茂山，一室蕭然，晏如也. 有司征修郡誌，強起赴之. 年益高，學行益劭. 達官縉紳過郡者，必訪於其廬，應芳布衣韋帶與之抗禮. 議論必關世教，切民隱，而導善之誌不衰. 詩文雅麗蘊藉，而所自得者，理學為深. 卒年九十七.
據
分類:明儒
孫晞
孫晞者，東吳吳郡富春人，孫皎之子也. 生卒年不詳.
其兄孫胤死後，晞嗣爵. 領兵，有罪自殺，國除. 弟孫咨、孫彌、孫儀皆將軍，封侯.
頓涅茨克人民共和國
縮圖 頓涅茨克人民共和國立於二〇一四年，處烏克蘭東部頓巴斯之地. 逢甲午俄烏之役，宣告獨立於烏克蘭，定都頓涅茨克城，扎哈爾琴科是為首任總統. 俄羅斯、敘利亞、朝鮮與之邦交. 二〇二二年九月公投入俄. 分類:頓巴斯志 分類:俄羅斯加盟共和國
盧甘斯克人民共和國
縮圖 thumb| 盧甘斯克人民共和國立於二〇一四年，處烏克蘭東部. 逢甲午俄烏之役，宣告獨立於烏克蘭，定都盧甘斯克城，俄羅斯、敘利亞、朝鮮與之邦交. 二〇二二年九月公投入俄. 分類:頓巴斯志 分類:俄羅斯加盟共和國
公曆二月十二日
二月十二日者，公曆之四十三日也，距歲暮餘三百廿二日（閏年乃三百廿三日）.
公曆二月十三日
二月十三日者，公曆之四十四日也，距歲暮餘三百廿一日（閏年乃三百廿二日）.
白俄羅斯蘇維埃社會主義共和國
白俄羅斯蘇維埃社會主義共和國 者，蘇聯加盟共和國也，都明斯克.
公曆二月十四日
二月十四日者，公曆之四十五日也，距歲暮餘三百二十日（閏年乃三百廿一日）.
三公九卿制
三公九卿者，秦漢之官制也. 秦始置，漢承之，廢於隋. 《史記》：「聞古之聖人，不居朝廷，必在卜醫之中. 今吾已見三公九卿朝士大夫，皆可知矣. 試之卜數中以觀采. 」
三公為丞相、太尉、御史大夫.
奉常、郎中令、衛尉、太僕、廷尉、典客、宗正、治粟內史、少府等者，九卿也.
三公
丞相者，轄九卿.
太尉者，掌全國之軍務.
九卿
"卿，官名也. 執政之臣，位大夫之上也."奉常者，掌宗廟之禮. 為九卿之首.
郎中令者，衛宮殿.
衛尉者，衛宮門.
廷尉者，任刑罰、牢獄之事.
典客者，務諸蠻夷之事.
宗正者，掌皇族之事.
治粟內史者，掌谷貨之財.
少府者，掌山海池澤之稅.
考
《漢書·百官公卿表》
分類:職官誌
愛麗絲夢遊仙境
愛麗絲夢遊仙境，英吉利童話也，牛津大學數學教授卡洛爾著.
故事曰：有女子名曰愛麗絲，居於大宅之中，與姊同坐於河畔，無所事事. 忽見一兔，衣紅袍，持銀錶，自言自語曰：「噫，我將遲矣！」愛麗絲甚為奇之，遂隨之入穴. 穴中有一門，小如貓，門後有一園，美不勝收. 愛麗絲欲入園，而門鎖也. 於是四顧無所見，惟有一架，上有一瓶，瓶上有紙條，曰「飲我」. 愛麗絲飲之，頓覺身軀漸小，終至門之高. 然而鑰匙在架上也. 愛麗絲又見一盒，盒上有紙條，曰「食我」. 愛麗絲食之，頓覺身軀漸大，終至屋之高. 愛麗絲哭泣不已，淚水如雨而下. 後復飲瓶中之液，身軀復小.
孫儀
孫儀者，吳吳郡富春人，孫皎之子也. 為將軍，封侯. 又封無難督. 為孫峻所害.
愛麗絲夢遊仙境
乘淚水之浮，得至園門. 園中有一棋盤，黑白相間，上有各色之人物，或如象、或如馬、或如兵、或如后、或如王. 愛麗絲入其間，見一后紅衣而惡顏，處處索人之首；又見一后白衣而和顏，與其夫王同行；又見一貓黑色而笑容，能出入無形；又見一卿紅衣而多言，自稱為哈特公爵；又見一兔白色而驚惶，執錶而趨走；又見一茶壺及茶杯數隻，內有三人，一老一少一兔，正在飲茶而歌詠. 愛麗絲與之皆相遇相談，或喜或怒或哀或樂.
其地怪誕無理，愛麗絲數陷險境，幸得巧思、友助而脫. 及終，與紅衣后槌球賽，見審，將被斬首. 愛麗絲大聲呵斥，乃驚醒，知皆夢也.
大夏
大夏在大宛西南二千餘里媯水南. 其俗土著，有城屋，與大宛同俗. 無大君，往往城邑置小長. 其兵弱，畏戰. 善賈市. 及大月氏西徙，攻敗之，皆臣畜大夏. 大夏民多，可百餘萬. 其都曰藍市城，有市販賈諸物. 其東南有印度.
賈逵
賈逵者，其人有三.
公曆二月十五日
二月十五日者，公曆之四十六日也，距歲暮餘三百一十九日（閏年乃三百二十日）.
京都動畫縱火事
事前
先是，京都社屢接書，自言不滿動畫也. 甚者則咒其死|斃. 京都社亦嘗報警，又詢於辯護士.
令和元年七月十七日，乃有紅衫男子，臥公園長椅，而爲里人所目睹. 公園在工房之坤方，而相去五百粎. 事後里人憶云，此人酷肖犯人.
翌日，工房延引賓客. 先是每設門禁，是日姑弛之，以便出入.
巳正，男子往油店，買汽油，凡四十公升. 分裝攜行罐，凡二罐. 自云用諸發電機. 油店之去工房也，纔五百粎.
事發
巳正二刻許 ，男子徑入工房. 沃執役以汽油 ，復傾灑於地，而後引火機  ，高呼「遄死」. 館內爆灼，焉乃起火. 男子面、胸、足皆傷，出奔歷百粎，及六地藏驛，爲府警所獲. 訊之，自云：「灑汽油，引火機矣. 」 復怒喝：「パクりやがって. 」 急送醫 ，病篤.
時七十四人在館. 消防局聞之，立遣消防車、救急車卌九乘. 申初一刻許，火勢乃抑. 翌日卯正三刻許，火息.
死傷
至亥正，計傷亡者六十九人，凡卅三人歿，十人病篤，六人中疾，廿人微疾.
別計歿者，則男十二，女廿一.
查卅三人死因，其廿八人爲一氧化碳毒斃.
自第三層至屋頂，其間階梯，伏屍十九，蓋欲趨高以避之，終未及也. 自二層至三層，其間階梯，覓得一人. 二層覓得十一人，一層覓得二人.
有傷者時在一層，送醫死|不治. 至是凡卅四人喪命.
問罪
十九日，府警告曰，疑犯青葉真司，居埼玉縣埼玉市. 有衙役語報人曰：「斯人在驛時，自云小說爲京都社所竊. 」 府警又告云，事實若何，猶未查明. 斯人未曾就食社內. 且被竊之辭，亦無證據. 翌日轉診大阪.
青葉真司經十月療傷，於庚子年閏四月初五（西曆五月廿七日），逮付法辦.
遺波
第一工房，通館盡燬，書畫全無. 社長八田英明云：「睹之慟極，擬建公園. 」
《男子游泳部》，京都社所作，初擬於令和二年夏公表其電影，而每告以製作若何. 時以祝融災而休報. 《悠風號》，亦京都社之作. 京阪電氣鐵道嘗有所企劃，既歷此事，亦延期矣.
事發之夜，毎日放送社休映《炎炎之消防隊》.
警察廳通告汽油商，苟有可疑之輩，宜立報警. 消防廳亦告云，賣油須遵法守度.
日本動畫協會籲云：「茲事體大，欲有所報道，宜凈試冷眼. 」
引據
分類:令和紀事
孫彌
孫彌者，吳吳郡富春人，皎子也. 為將軍，封侯.
公曆二月十六日
二月十六日者，公曆之四十七日也，距歲暮餘三百一十八日（閏年乃三百一十九日）.
殽
殽，山名，亦地名，地在今河南省洛寧縣西北. 傳此有二陵：北陵為文王之塋，南陵為夏后皋之墓也. 晉師曾坑殺秦師於此.
大宛
宛別邑七十餘城，多善馬. 馬汗血，言其先天馬子也.
袁紹
漢鄴侯袁紹字本初，汝南汝陽人，司徒湯之孫，壯健好交結，大將軍梁冀以下莫不善之. 少為郎，除濮陽長，遭母憂去官，徙居洛陽. 紹有姿貌威容，愛士養名. 既累世台司，賓客所歸，加傾心折節，莫不爭赴其庭. 紹有姿貌威容，能折節下士，士多附之，曹操少與交焉. 又外寬雅，有局度，憂喜不形於色，而內多忌害. 辟大將軍何進掾，為侍御史、虎賁中郎將.
崇侯虎
其他
亦見於《封神演義》，書曰其為殷商之北伯侯，弟崇黑虎. 崇侯虎助紂，崇黑虎擒之，交於文王. 卒封大耗星.
引據
分類:崇侯世家 分類:華夏神話
袁紹
中平五年，為佐軍校尉. 靈帝崩，紹勸何進徵董卓等眾軍，脅太后誅宦官，轉司隸校尉，及卓議欲廢立. 紹勃然曰：「天下健者，豈惟董公. 」橫刀長揖徑出，懸節於上東門，而奔冀州. 董卓購募求紹. 周珌、伍瓊為紹說卓，卓乃遣授紹勃海太守，封邟鄉侯. 初平元年，紹遂以勃海起兵，討卓. 自號車騎將軍，領司隸校尉. 韓馥見人情歸紹，舉冀州以讓紹，紹遂領冀州牧. 興平二年，拜紹右將軍.
建安元年，曹操迎天子都許. 以紹為太尉，封鄴侯. 時曹操自為大將軍，紹恥為之下，偽表辭不受. 操大懼，乃讓位於紹. 二年，拜紹大將軍，錫弓矢節鉞，虎賁百人，兼督冀、青、幽、并四州，然後受之. 四年，紹簡精兵十萬，騎萬匹，欲出攻許，以審配、逄紀統軍事，田豐、荀諶、許攸為謀主，顏良、文醜為將帥. 五年，進軍攻許. 先遣顏良攻曹操別將劉延於白馬，紹自引兵至黎陽. 曹操擊顏良斬之. 紹乃度河，壁延津南. 使劉備、文醜挑戰，曹操又擊破之，斬文醜. 再戰而禽二將，紹軍中大震. 操還屯官渡，紹進保陽武. 相持百餘日，紹軍大潰，紹與八百騎度河，至黎陽北岸，入其將軍蔣義渠營. 至帳下，把其手曰：「孤以首領相付矣. 」義渠避帳而處之. 使宣令焉. 自軍敗後發病，七年夏，薨.
烏孙
烏孫中亞古國也. 在大宛東北可二千里，行國，隨畜，與匈奴同俗. 控弦者數萬，敢戰. 故服匈奴，及盛，取其羈屬，不肯往朝會焉.
公曆二月十七日
二月十七日者，公曆之四十八日也，距歲暮餘三百一十七日（閏年乃三百一十八日）.
孫松
孫松，吳吳郡富春人，翊子也.
為射聲校尉、都鄉侯. 黃龍三年卒.
公曆二月十八日
二月十八日者，公曆之四十九日也，距歲暮餘三百一十六日（閏年乃三百一十七日）.
拜住
拜住，元丞相安童孫也. 五歲而孤，太夫人教養之. 稍長，宏遠端亮，有祖風. 至大二年，襲為宿衞長. 仁宗即位，延祐二年，拜資善大夫、太常禮儀院使. 四年，進榮祿大夫、大司徒. 五年，進金紫光祿大夫. 六年，加開府儀同三司，餘並如故. 每議大政，必問曰：「合典故否？」同官有異見者，曰：「大朝止說典故耶？」拜住微笑曰：「公試言之，國朝何事不依典故？」同官不能對. 太常事簡，每退食必延儒士諮訪古今禮樂刑政、治亂得失，盡日不倦. 嘗曰：「人之仕宦，隨所職司，事皆可習. 至於學問有本，施於事業，此儒者之能事，宰相之資也. 」
英宗在東宮，問宿衞之臣於左右，咸稱拜住賢. 遣使召之，欲與語. 拜住謂使者曰：「嫌疑之際，君子所慎，我長天子宿衞而與東宮私相往來，我固得罪，亦豈太子福耶？」竟不往. 英宗登極，拜中書平章政事. 會諸侯王于大明殿，詔進讀太祖金匱寶訓，威儀整暇，語音明暢，莫不注目竦聽. 夏五月，宣徽使失烈門、要束木妻也里失八等謀為逆，帝密得其事，御穆清閣，召拜住謀之. 對曰：「此輩擅權亂政久矣，今猶不懲，陰結黨與，謀危社稷，宜速施天威，以正祖宗法度. 」帝動容曰︰「此朕志也. 」命率衞士擒斬之，其黨皆伏誅.
延祐間，朔漠大風雪，羊馬駝畜盡死，人民流散，以子女鬻人為奴婢. 拜住以興王根本之地，其民宜加賑卹，請立宗仁衞總之，命縣官贖置衞中，以遂生養. 至元十四年，始建太廟于大都，至是四十年，親享之禮未暇講肄. 拜住奏曰：「古云禮樂百年而後興，郊廟祭享此其時矣. 」帝悅曰：「朕能行之. 」預敕有司，以親享太室儀注禮節，一遵典故，毋擅增損. 冬十月，始有事于太廟. 二年春正月，孟享，始備法駕，設黃麾大仗，帝服通天冠、絳紗袍，出自崇天門. 拜住攝太尉以從. 帝見羽衞文物之美，顧拜住曰：「朕用卿言舉行大禮，亦卿所共喜也. 」對曰：「陛下以帝王之道化成天下，非獨臣之幸，實四海蒼生所共慶也. 」致齋大次，行酌獻禮，升降周旋，儼若素習，中外肅然. 明日還宮，鼓吹交作，萬姓聳觀，百年廢典一旦復見，有感泣者. 拜住率百僚稱賀于大明殿，執事之臣賜金帛有差. 又奏建太廟前殿，議行祫禘配享等禮. 帝從容謂拜住曰：「朕思天下之大，非朕一人思慮所及，汝為朕股肱，毋忘規諫，以輔朕之不逮. 」拜住頓首謝曰：「昔堯、舜為君，每事詢眾，善則舍己從人，萬世稱聖. 桀、紂為君，拒諫自賢，悅人從己，好近小人，國滅而身不保，民到于今稱為無道之主. 臣等仰荷洪恩，敢不竭忠以報. 然事言之則易，行之則難. 惟陛下力行，臣等不言，則臣之罪也. 」帝嘉納之.
時右丞相鐵木迭兒貪濫譎險，屢殺大臣，鬻獄賣官，廣立朋黨，凡不附己者必以事去之，尤惡平章王毅、右丞高昉，因在京諸倉糧儲失陷，欲奏誅之. 拜住密言於帝曰：「論道經邦，宰相事也，以金穀細務責之可乎？」帝然之，俱得不死. 鐵木迭兒復引參知政事張思明為左丞以助己. 思明為盡力，忌拜住方正，每與其黨密語，謀中害之. 左右得其情，乘間以告，且請備之. 拜住曰：「我祖宗為國元勳，世篤忠貞，百有餘年. 我今年少，叨受寵命，蓋以此耳. 大臣協和，國之利也. 今以右相讎我，我求報之，非特吾二人之不幸，亦國家之不幸. 吾知盡吾心，上不負君父，下不負士民而已. 死生禍福，天實鑒之，汝輩毋復言. 」未幾，奉旨往立忠憲王碑于范陽. 鐵木迭兒久稱疾，聞拜住行，將出蒞省事，入朝，至內門，帝遣速速賜之酒，且曰：「卿年老宜自愛，待新年入朝未晚. 」遂怏怏而還. 然其黨猶布列朝中，事必禀于其家，以拜住故不得大肆其奸，百計傾之，終不能遂.
條支
條枝，西亞古國也. 在安息西數千里，臨西海. 暑溼. 耕田，田稻. 有大鳥，卵如甕. 人眾甚多，往往有小君長，而安息役屬之，以為外國. 國善眩. 安息長老傳聞條枝有弱水、西王母，而未嘗見.
拜住
拜住每以學校政化大源，似緩實急，而主者不務盡心，遂致廢弛，請令內外官議拯治之. 有言佛教可治天下者，帝問之，對曰：「清淨寂滅，自治可也. 若治天下，捨仁義，則綱常亂矣. 」又嘗謂拜住曰：「今亦有如唐魏徵之敢諫者乎？」對曰：「槃圓則水圓，盂方則水方. 有太宗納諫之君，則有魏徵敢諫之臣. 」帝並善之. 六月壬寅，敕賜平江腴田萬畝. 拜住辭曰：「陛下命臣釐正庶務，若先受賜田，人其謂何？」帝曰：「汝勳舊子孫，加以廉慎，人或援例，朕自諭之. 」秋七月，奏召張思明詣上都，數其罪，杖而逐之，鐵木迭兒繼亦病卒. 拜住哭之慟.
初，浙民吳機以累代失業之田賣於司徒劉夔，夔賂宣政使八剌吉思買置諸寺，以益僧廩，矯詔出庫鈔六百五十萬貫酬其直. 田已久為他人之業，鐵木迭兒父子及鐵失等上下蒙蔽，分受之，為贓鉅萬. 真人蔡道泰以奸殺人，獄已成，鐵木迭兒納其金，令有司變其獄. 拜住舉奏二事. 命臺察鞫之，盡得其情，以田歸主，劉、蔡、八剌吉思等皆坐死，餘論罪有差. 特赦鐵失.
冬十二月，進右丞相、監修國史. 帝欲爵以三公，懇辭，遂不置左相，獨任以政. 首薦張珪，復平章政事，召用致仕老臣，優其祿秩，議事中書. 不次用才，唯恐少後，日以進賢退不肖為重務. 患法制不一有司無所守，奏詳定舊典以為通制. 帝幸五臺，拜住奏曰：「自古帝王得天下以得民心為本，失其心則失天下. 錢穀，民之膏血，多取則民困而國危，薄斂則民足而國安. 」帝曰：「卿言甚善. 朕思之，民為重，君為輕，國非民將何以為君？今理民之事卿等當熟慮而慎行之. 」
三年春二月，將進仁宗實錄，先一日，詣翰林國史院聽讀. 首卷書大德十一年事，不書左丞相哈剌哈孫定策功，惟書越王禿剌勇決從容. 謂史官曰：「無左丞相，雖百越王何益？錄鷹犬之勞，而略發踪指示之人，可乎？」立命書之. 其他筆削未盡善者，一一正之，人皆服其識見.
夏六月，拜住以海運糧視世祖時頓增數倍，今江南民力困極，而京倉充滿，奏請歲減二十萬石. 帝遂併鐵木迭兒所增江淮糧免之. 時鐵木迭兒過惡日彰，拜住悉以奏聞. 帝悟，奪其官，仆其碑. 御史大夫鐵失等甚懼. 帝在上都，夜寐不寧，命作佛事. 拜住以國用不足諫止之. 既而懼誅者復陰誘羣僧言：「國當有厄，非作佛事而大赦無以禳之. 」拜住叱曰：「爾輩不過圖得金帛而已，又欲庇有罪耶？」奸黨聞之益懼，乃生異謀. 晉王也孫帖木兒時鎮北邊，鐵失潛遣人至王所，告以逆謀，約事成推王為帝. 王命囚之，遣使赴上都告變，未至，車駕南還，次南坡，鐵失與赤斤鐵木兒等夜以所領阿速衞兵為外應，殺拜住，遂弒帝於行幄. 晉王即位，鐵失等伏誅. 詔有司備儀衞，百官耆宿前導，輿拜住畫相於海雲寺，大作佛事，觀者萬數，無不歎惜泣下.
拜住憂國忘家，常直內庭，知無不言. 太官以酒進，則憂形于色. 有盜其家金器百餘兩，他寶直鉅萬，繼而獲盜得金，家僮來告，色無喜慍. 自延祐末，水旱相仍，民不聊生. 及拜住入相，振立紀綱，修舉廢墜，裁不急之務，杜僥倖之門，加惠兵民，輕徭薄斂. 英宗倚之，相與勵精圖治. 時天下晏然，國富民足，遠夷有古未通中國者皆朝貢請吏，而奸臣畏之，卒搆禍難云.
泰定初，中書奏丞相拜住盡忠效節，殞于羣兇，乞賜褒崇以光後世. 制贈清忠一德佐運功臣、太師、開府儀同三司、上柱國，追封東平王，諡忠獻. 至正初，改至仁孚道一德佐運功臣，餘如故.
分類:元列傳
大韓
大韓有二解︰
分類:朝鮮書
海港之夜
海港之夜者，俄軍歌也.
詞
Споёмте друзья, ведь завтра в поход, Уйдём в предрассветный туман; Споём веселей, пусть нам подпоёт, Седой боевой капитан.
Прощай, любимый город! Уходим завтра б море; И ранней порой, мелькнёт за кормой, Знакомый платок голубой.
А вечер опять, хороший такой, Что песен не петь нам нельзя; О дружбе большой, о службе морской, Под тянем дружнее, друзья.
На рейде большом, легла тишина, А море окутал туман; И берег родной, целует волна, И тихо доносит баян.
唐文若下：
劉禹錫
劉禹錫，字夢得，大曆七年生，自言系出中山. 世為儒.
擢進士第，登博學宏詞科，為監察御史. 時王叔文得幸太子，禹錫與之交. 憲宗立，叔文等敗，禹錫斥朗州司馬. 易連州，又徙夔州. 入為主客郎中，復作《遊玄都》詩. 以詆權近，聞者益薄其行，裴度雅知禹錫，薦為禮部郎中. 度罷，出為蘇州刺史. 徙汝、同二州. 遷太子賓客.
禹錫恃才而廢，年益晏，偃蹇寡所合，乃以文章自適. 素善詩，晚節尤精，白居易推為詩豪. 會昌時，加檢校禮部尚書. 武宗會昌二年卒，年七十一.
桑弘羊
桑弘羊，洛陽賈人之子，以心計，年十三侍中. 漢元封元年，為治粟都尉，領大農，盡代僅斡天下鹽鐵. 弘羊以諸官各自市相爭，物以故騰躍，而天下賦輸或不償其僦費，乃請置大農部丞數十人，分部主郡國，各往往置均輸鹽鐵官，令遠方各以其物如異時商賈所轉. 貶者為賦，而相灌輸. 置平準於京師，都受天下委輸. 召工官治車諸器，皆仰給大農.
大農諸官盡籠天下之貨物，貴則賣之，賤則買之. 如此，富商大賈亡所牟大利，則反本，而萬物不得騰躍. 故抑天下之物，名曰「平準」. 武帝以為然而許之. 於是帝北至朔方，東封泰山，巡海上，旁北邊以歸. 所過賞賜，用帛百餘萬匹，錢金以鉅萬計，皆取足大農.
弘羊又請令民得入粟補吏，及罪以贖. 令民入粟甘泉各有差，以復終身，不復告嬢. 它郡各輸急處，而諸農各致粟，山東漕益歲六百萬石. 一歲之中，太倉、甘泉倉滿. 邊餘穀，諸均輸帛五百萬匹. 民不益賦而天下用饒. 於是弘羊賜爵左庶長，黃金者再百焉. 是歲小旱，帝令百官求雨. 卜式言曰：「縣官當食租衣稅而已，今弘羊令吏坐市列，販物求利. 亨弘羊，天乃雨. 」久之，帝寢疾，拜弘羊為御史大夫.
昭帝即位六年，詔郡國舉賢良文學之士，問以民所疾苦，教化之要. 皆對願罷鹽鐵酒鸾均輸官，毋與天下爭利，視以儉節，然後教化可興. 弘羊難，以為此國家大業，所以制四夷，安邊足用之本，不可廢也. 乃與丞相田千秋共奏罷酒酤. 弘羊自以為國興大利，伐其功，欲為子弟得官，怨望大將軍霍光，遂與左將軍上官桀等謀反，族誅.
西域
西域，今屬新疆、中亞、西亞也. 古西域内屬諸國，東西六千餘里，南北千餘里，東極玉門、陽關，西至蔥嶺. 其東北與匈奴、烏孙相接. 南北有大山，中央有河. 其南山東出金城，與汉南山屬焉. 其河有两源，一出葱嶺東流，一出于窴南山下北流，與葱嶺河合，東注蒲昌海. 蒲昌海一名盐泽，去玉門三百餘里.
自敦煌西出玉門、陽關，涉鄯善，北通伊吾千餘里，自伊吾北通車師前部高昌壁千二百里，自高昌壁北通後部金满城五百里. 此其西域之門户也，故戊己校尉更互屯焉. 伊吾地宜五谷、桑麻、蒲萄. 其北又有柳中，皆膏腴之地. 故汉常與匈奴争車師、伊吾，以制西域焉.
出玉門，經鄯善、且末、精絕三千餘里至拘彌.
公曆二月十九日
二月十九日者，公曆之五十日也，距歲暮餘三百一十五日（閏年乃三百一十六日）.
孫鄰
孫鄰者，（?－249），吳吳郡富春人，賁子也.
年九歲，代領豫章，近封都鄉侯. 在郡垂二十年，討平叛賊，功績修理. 召還武昌，為繞帳督.
時太常潘浚掌荊州事，陳留人舒燮有罪下獄，浚嘗失燮，欲置之於法. 論者多為有言，浚猶不釋. 鄰謂浚曰：「舒伯膺兄弟爭死，海內義之，以為美談，仲膺又奉國舊意. 今君殺其子弟，若天下一統，青蓋北巡，中州士人必問仲膺繼嗣，答者雲潘承明殺燮，於事何如？」浚意即解，燮用得濟.
赤烏十二年卒. 子苗嗣.
孫越
孫越者，東吳吳郡人，韶子也. 嗣父韶爵，至右將軍.
裴寂
裴寂，字玄真，蒲州桑泉人. 幼孤，年十四，補郡主簿. 及長，偉容貌，涉知書傳. 隋開皇中，調左親衛. 家貧，徙步走京師，過華山祠，祈神自卜，夜夢老人謂曰：「君年逾四十當貴. 」
大業中，為齊州司戶參軍，歷侍御史，晉陽宮副監. 唐公雅與厚，及留守太原，契分愈密，至蒲酒通晝夜. 秦王與劉文靜方建大計，未敢白公，以寂最厚善，乃同私錢數百萬餉龍山令高斌廉，俾與寂博，陽不勝，寂得進多，大喜，日滋昵. 太宗以情告之，許諾. 寂嘗以宮人侍唐公，恐事發誅，閑飲酣，乃白秦王將舉兵狀，因言：「今盜遍天下，城闔外即戰場，雖徇小節，猶不脫死. 若舉義師，不特免禍，且就大功. 」唐公然所計. 兵起，寂進宮女五百，米九百萬斛，雜彩五萬段，鎧四十萬首.
大將軍府建，為長史. 下臨汾，封聞喜縣公. 至河東，屈突通未下，而三輔豪傑多歸者. 唐公欲先取京師，恐通掎其後，猶豫未決，寂說曰：「今通據蒲關，未下而西，我腹背支敵，敗之符也. 不若破通而後趨京師. 」秦王曰：「不然. 兵尚權，權利於速. 今乘機度河以奪其心. 且關中群盜處處屯結，疑力相杖，易以招懷，撫而有之，眾附兵強，何向不克. 通自守賊耳，庸能患我？一失其機，勝負未可計也. 」唐公兩從之，留兵圍蒲，而遣秦王入關. 長安平，賜寂田千頃、甲第一區，物四萬段，遷大丞相府長史，進魏國公，邑三百戶.
孔安國安國
孔安國，字安國，會稽山陰人. 東晉大臣，尚書僕射愉之子.
裴寂
隋帝禪位，公固讓，寂開陳符命以勸，又督太常具儀、撰日. 唐公即位，曰：「使我至此者，公也. 」拜尚書右僕射，賜服玩不貲，詔尚食日給禦膳，視朝必引與同坐，入閤則延臥內，言無不從，呼為裴監，不名也，貴震當世.
孔安國安國
傳
年小諸兄三十餘歲. 群從諸兄並乏才名，以富強自立，唯安國與孔汪少厲孤貧之操. 孔汪既以直亮稱，孔安國亦以儒素顯. 孝武帝時甚蒙禮遇，仕歷侍中、太常. 及帝崩，安國形素贏瘦，服衰絰，涕泗竟日，見者以為真孝，再為會稽內史、領軍將軍. 晉安帝隆安中下詔曰：「領軍將軍孔安國貞慎清正，出內播譽，可以本官領東海王師，必能導達津梁，依仁遊藝. 」後歷尚書左右僕射. 義熙四年卒，贈左光祿大夫.
裴寂
武德二年，劉武周寇太原，守將數困，寂請行，授晉州道行軍總管討賊，以便宜決事. 賊將宋金剛據介州，寂屯度索原，賊埭水上流，寂徙屯，為賊所搏，兵大潰，死亡略盡. 寂晝夜馳抵平陽，鎮戍皆沒. 上書謝罪，高祖薄其過，下詔慰諭，俾留撫河東. 寂無它才，惟飛檄郡縣，促入屯壘相保贅，焚積聚，人益惴駭思亂. 夏人呂崇茂殺其令，反，為賊守，寂攻之，復為所敗. 召還，帝責讓良久，以屬吏，俄釋之，遇待如初.
孔安國安國
引據
《晉書·列傳第四十八》
裴寂
帝每巡幸，必委以居守. 麟州刺史韋雲起告寂反，按訊無狀，帝謂曰：「朕有天下，公推轂成之也，容有貳哉？所以訊吏，欲天下人信公不反耳. 」詔三貴妃賫玉食寶器宴其家，經宿去. 帝嘗從容誇語曰：「前王多興細微，間關行陣而後成功. 我家隴西舊族，世姻婭帝室，一呼倡義，不三月有天下，公復華胄，職宦光顯，非劉季亭長、蕭曹刀筆吏比也. 我與公無愧焉. 」四年，改鑄錢，賜一爐得自鑄. 又聘其女為趙王元景妃. 遷左僕射. 帝置酒含章殿，歡甚，寂頓首曰：「始陛下發太原，約天下已定，許上印綬. 今四海妥安，願賜骸骨歸田裏. 」帝泣下曰：「未也，要當相與老爾. 公為宗臣，我為太上皇，逍遙晚歲，不亦善乎！」九年，冊拜司空，遣尚書員外郎日一人直第. 貞觀初，太宗親郊，命寂與長孫無忌升金輅，寂辭，帝曰：「公有佐命勛，無忌宣力王室，非二人誰可參乘者？」遂同載歸.
孔安國安國
引據
分類:晉列傳
裴寂
浮屠法雅坐妖言，辭連寂，坐免官，削封邑半，歸故郡. 寂請留京師，帝讓曰：「公勛不稱位，徙以恩澤居第一. 武德之政，間或弛紊，職公為之. 今歸掃墳墓，尚何辭？」寂遂歸. 未幾，汾陰狂男子謂寂奴曰：「公有天分. 」監奴白寂，寂惶懼不敢聞，遣監奴殺所言者. 奴盜寂封邑錢百萬，寂捕急，遂上變. 帝怒曰：「寂有死罪四：為三公，與妖人遊，一也；既免官，乃恚稱國家之興皆其所謀，二也；匿妖人言不奏，三也；專殺以滅口，四也. 我戮之非無辭. 」議者多請貸，乃放靜州. 會山羌反，或言劫寂為主. 帝曰：「國家於寂有恩，必不爾. 」既而寂率家僮破賊. 帝念寂功，詔入朝，會卒，年六十. 贈相州刺史、工部尚書、河東郡公. 子律師嗣，尚臨海長公主，終汴州刺史.
武德九年十月，太宗又定功臣封戶，時文靜已死，乃自寂而下差功大小第之，總四十三人. 寂戶千五百，長孫無忌、王君廓、尉遲敬德、房玄齡、杜如晦戶千三百，長孫順德、柴紹、羅藝、趙郡王孝恭戶千二百，侯君集、張公謹、劉師立戶千，李勣、劉弘基戶九百，高士廉、宇文士及、秦叔寶、程知節戶七百，安興貴、安修仁、唐儉、竇軌、屈突通、蕭瑀、封德彝、劉義節戶六百，錢九隴、樊興、公孫武達、李孟嘗、段誌玄、龐卿惲、張亮、李藥師、杜淹、元仲文戶四百，張長遜、張平高、李安遠、李子和、秦行師、馬三寶戶三百. 自趙文恪等十八人功不甚顯，然參附義始事，班班見當世. 今次第其名，總出左方雲.
分類:唐列傳
李光弼
李光弼，營州柳城人. 其先，契丹之酋長. 父楷洛，開元初，左羽林將軍同正、朔方節度副使，封薊國公，以驍果聞. 光弼幼持節行，善騎射，能讀班氏《漢書》. 少從戎，嚴毅有大略，起家左衛郎. 丁父憂，終喪不入妻室.
天寶初，累遷左清道率兼安北都護府、朔方都虞候. 五載，河西節度王忠嗣補為兵馬使，充赤水軍使. 忠嗣遇之甚厚，常云：「光弼必居我位. 」邊上稱為名將. 八載，充節度副使，封薊郡公. 十一載，拜單於副使都護. 十三載，朔方節度安思順奏為副使、知留後事. 思順愛其材，欲妻之，光弼稱疾辭官. 隴右節度哥舒翰聞而奏之，得還京師. 祿山之亂，封常清、高仙芝戰敗，斬於潼關. 又以哥舒翰率師拒賊. 尋命郭子儀為朔方節度，收兵河西. 唐玄宗眷求良將，委以河北、河東之事，以問子儀，子儀薦光弼堪當閫寄. 十五載正月，以光弼為雲中太守，攝御史大夫，充河東節度副使、知節度事. 二月，轉魏郡太守、河北道采訪使，以朔方兵五千會郭子儀軍，東下井陘，收常山郡. 賊將史思明以卒數萬來援常山，追擊破之，進收槁城等十余縣，南攻趙郡. 三月八日，光弼兼范陽長史、河北節度使，拔趙郡. 自祿山反，常山為戰場，死人蔽野，光弼酹其屍而哭之，為賊幽閉者出之，誓平寇難，以慰其心. 六月，與賊將蔡希德、史思明、尹子奇戰於常山郡之嘉山，大破賊黨，斬首萬計，生擒四千. 思明露發跣足，奔於博陵. 河北歸順者十余郡.
光弼以范陽祿山之巢穴，將先斷之，使將絕根本. 會哥舒翰潼關失守，玄宗幸蜀，人心驚駭. 肅宗理兵於靈武，遣中使劉智達追光弼、子儀赴行在，授光弼戶部尚書，兼太原尹、北京留守、同中書門下平章事，以景城、河間之卒五千赴太原. 時節度王承業軍政不修，詔御史崔眾交兵於河東. 眾侮易承業，或裹甲持槍，突入承業廳事玩謔之. 光弼聞之素不平. 至是，交眾兵於光弼. 眾以麾下來，光弼出迎，旌旗相接而不避. 光弼怒其無禮，又不即次兵，令收系之. 頃中使至，除眾御史中丞，懷其敕問眾所在. 光弼曰：「眾有罪，系之矣！」中使以敕示光弼，光弼曰：「今只斬侍御史；若宣制命，即斬中丞；若拜宰相，亦斬宰相. 」中使懼，遂寢之而還. 翌日，以兵仗圍眾，至碑堂下斬之，威震三軍. 命其親屬吊之.
二年，賊將史思明、蔡希德、高秀巖、牛廷玠等四偽帥率眾十余萬來攻太原. 光弼經河北苦戰，精兵盡赴朔方，麾下皆烏合之眾，不滿萬人. 思明謂諸將曰：「光弼之兵寡弱，可屈指而取太原，鼓行而西，圖河隴、朔方，無後顧矣！」光弼所部將士聞之皆懼，議欲修城以待之，光弼曰：「城周四十里，賊垂至，今興功役，是未見敵而自疲矣. 」乃躬率士卒百姓外城掘壕以自固. 作塹數十萬，眾莫知所用. 及賊攻城於外，光弼即令增壘於內，環輒補之. 賊城外詬詈戲侮者，光弼令穿地道，一夕而擒之，自此賊將行皆視地，不敢逼城. 強弩發石以擊之，賊驍將勁卒死者十二三. 城中長幼鹹伏其勤智，懦兵增氣而皆欲出戰. 史思明揣知之，先歸，留蔡希德等攻之. 月余，我怒而寇怠，光弼率敢死之士出擊，大破之，斬首七萬余級，軍資器械一皆委棄. 賊始至及遁，五十余日，光弼設小幕，宿於城東南隅，有急即應，行過府門，未嘗回顧. 賊退三日，決軍事畢，始歸府第. 轉檢校司徒，收清夷、橫野等軍，擒賊將李弘義以歸. 詔曰：「銀青光祿大夫、檢校司徒、兼戶部尚書、同中書門下平章事、兼御史大夫、鴻臚卿、太原尹、北京留守、河東節度副大使、薊國公光弼，全德挺生，英才間出，幹城禦侮，坐甲安邊. 可守司空、兼兵部尚書、中書門下平章事，進封魏國公，食實封八百戶. 」
乾元元年，與關內節度使王思禮入朝，敕朝官四品已上出城迎謁. 遷侍中，改封鄭國公. 二年七月，制曰：「元帥之任，實屬於師貞；左軍之先，諒資於邦傑. 自非道申啟沃，學富韜鈐，則何以翊分閫而專征，膺鑿門而受律. 求諸將相，允得其人. 司空、兼侍中、鄭國公光弼，器識弘遠，誌懷沈毅，蘊孫、吳之略，有文武之材. 往屬艱難，備彰忠勇，協風雲而經始，保宗社於阽危. 由是出備長城，入扶大廈，茂功懸於日月，嘉績被於巖廊. 屬殘寇猶虞，總戎有命，用擇惟賢之佐，式弘建親之典. 必能緝寧邦國，協贊天人，誓於丹浦之師，剿彼綠林之盜. 載明朝獎，爰籍舊勛. 宜副出車之命，仍踐分麾之寵. 為天下兵馬元帥趙王系之副，知節度行營事. 」八月，兼幽州大都督府長史、河北節度支度營田經略等使，余如故. 與九節度兵圍安慶緒於相州，拔有日矣. 史思明自范陽來救，屬絕糧道，光弼身先士卒，苦戰勝之. 屬大風晦冥，諸將引眾而退，所在剽掠，唯光弼所部不散. 東京留守崔圓、河南尹蘇震南奔襄陽，郭於儀率眾屯於谷水. 史思明因殺安慶緒，即偽位，縱兵河南. 加光弼太尉、兼中書令，代郭子儀為朔方節度、兵馬副元帥，以東師委之. 左廂兵馬使張用濟承子儀之寬，懼光弼之令，與諸將頗有異議，欲逗留其眾. 光弼以數千騎出次汜水縣，用濟單騎迎謁，即斬於轅門. 諸將懾伏，都兵馬使仆固懷恩先期而至.
初，光弼次汴州，聞思明悉眾且至，謂許叔冀曰：「大夫能守此城浹旬，我必將兵來救. 」叔冀曰：「諾. 」光弼還東京，思明至汴，叔冀與戰不利，遂與董秦、梁浦、劉從諫率眾降思明. 賊勢甚熾，遣梁浦、劉從諫、田神功等將兵徇江淮，謂之曰：「收得其地，每人貢兩船玉帛. 」思明乘勝而西. 光弼整眾徐行，至洛，謂留守韋陟曰：「賊乘鄴下之勝，再犯王畿，按甲以挫其鋒，不利速戰. 洛城非禦備之所，公計若何？」陟曰：「加兵陜州，退守潼關，據險以待之，足挫其銳矣！」光弼曰：「此蓋兵家常勢，非用奇之策也. 夫兩軍相寇，貴進尺寸之間耳. 今委五百里而不顧，是張賊勢也. 若移軍河陽，北阻澤潞、三城以抗，勝則擒之，敗則自守，表裏相應，使賊不敢西侵，此則猿臂之勢也. 夫辨朝廷之禮，光弼不如公；論軍旅之事，公不如光弼. 」陟無以應. 判官韋損曰：「東京帝宅，侍中何不守之？」光弼曰：「若守洛城，汜水、崿嶺皆須人守，子為兵馬判官，能守之乎？」遂移牒留守及河南尹並留司官、坊市居人，出城避寇，空其城，率軍士運油鐵諸物，以為戰守之備. 時史思明已至偃師，光弼悉軍赴河陽. 賊已至洛城，光弼軍方至石橋. 日暮，令秉炬徐行，與賊相隨，而不敢來犯. 乙夜，入河陽三城. 排閱守備，號令嚴明，與士卒同甘苦，鹹誓力戰. 賊憚光弼威略，頓兵白馬寺，南不出百里，西不敢犯宮闕，於河陽南築月城，掘壕以拒光弼. 十月，賊攻城. 於中氵單城西大破逆黨五千余眾，斬首千余級，生擒五百余人，溺死者大半.
初，光弼謂李抱玉曰：「將軍能為我守南城二日乎？」抱玉曰：「過期若何？」光弼曰：「過期而救不至，任棄也. 」抱玉稟命，勒兵守南城，將陷，抱玉紿賊曰：「吾糧盡，明日當降. 」賊眾大喜，斂軍以俟之. 抱玉復得繕完設備，明日，堅壁請戰. 賊怒見欺，急攻之. 抱玉出奇兵，表裏夾擊，殺傷甚眾，賊帥周摯領軍而退. 光弼自將於中氵單城，城外置柵，柵外大掘塹，闊二丈，深亦如之. 周摯舍南城，並力攻中氵單. 光弼命荔非元禮出勁卒於羊馬城以拒賊. 光弼於城東北角樹小紅旗，下望賊軍. 賊恃眾直逼其城，以車二乘載木鵝、蒙沖、鬥樓、橦車隨其後，督兵填城下塹，三面各八道過其兵，又當塹開柵，各置一門. 光弼遙望賊逼城，使人語荔非元禮曰：「中丞看賊填塹開柵過兵，居然不顧，何也？」元禮報曰：「太尉擬守乎，擬戰乎？」光弼曰：「戰. 」元禮曰：「若戰，賊為我填塹，復何嫌也！」光弼曰：「吾智不及公，公其勉之！」元禮俟柵開，率其勇敢出戰，一逼賊軍，退走數百步. 元禮料敵陣堅，雖出處馳突，不足破賊，收軍稍退，以怠其寇而攻之. 光弼望見收軍，大怒，使人喚元禮，欲按軍令. 元禮曰：「戰正忙，喚作何物？」良久，令軍中鼓噪出柵門，徒搏齊進，賊大潰.
周摯復整軍押北城而下，將攻之. 光弼遽率眾入北城，登城望曰：「彼雖眾，亂而囂，不足懼也. 當為公等日午而破之. 」命出將戰. 及期，不決，謂諸將曰：「向來戰，何處最堅而難犯？」或曰：「西北角. 」遽命郝玉曰：「爾往擊之. 」玉曰：「玉，步卒也，請騎軍五百翼之. 」光弼與之三百. 又問：「何處最堅？」曰：「東南隅. 」即命論惟貞以所部往擊之. 對曰：「貞，蕃將也，不知步戰，請鐵騎三百. 」與之百. 光弼又出賜馬四十匹分給，且令之曰：「爾等望吾旗而戰，若麾旗緩，任爾觀望便宜；吾旗連麾三至地，則萬眾齊入，生死以之，少退者斬無舍. 」玉策馬赴賊，有一人將援槍刺賊，洞馬腹，連刺數人；一人逢賊，不戰而退. 光弼召不戰者斬，賞援槍者絹五百疋. 須臾，郝玉奔歸. 光弼望之，驚曰：「郝玉退，吾事危矣. 」命左右取玉頭來. 玉見使者曰：「馬中箭，非敢敗也. 」使者馳報，光弼令換馬遣之. 玉換馬復入，決死而前. 光弼連麾，三軍望旗俱進，聲動天地，一鼓而賊大潰，斬萬余級，生擒八千余人，軍資器械糧儲數萬計，臨陣擒其大將徐璜玉、李秦授、周摯. 其大將安太清走保懷州. 思明不知摯等敗，尚攻南城. 光弼悉驅俘囚臨河以示之，殺數十人以威之，余眾懼，投河赴南岸，光弼皆斬之. 初，光弼將戰，謂左右曰：「戰，危事，勝負系之. 光弼位為三公，不可死於賊手，茍事之不捷，繼之以死. 」及是擊賊，常納短刀於靴中，有決死之誌，城上面西拜舞，三軍感動. 賊既敗走，光弼收懷州，思明來救，迎擊於沁水之上，又敗之. 城將安太清極力拒守，月余不下. 光弼令仆固懷恩、郝玉由地道而入，得其軍號，乃登陴大呼，我師同登，城遂拔. 生擒安太清、周摯、楊希文等，送於闕下，即日懷州平. 以功進爵臨淮郡王，累加實封至一千五百戶.
初，光弼將止臨淮，在道舁疾而行. 監軍使以袁晁方擾江淮，光弼兵少，請保潤州以避其鋒. 光弼曰：「朝廷寄安危於我，今賊雖強，未測吾眾寡，若出其不意，當自退矣. 」遂徑往泗州. 光弼未至河南也，田神功平劉展後，逗留於揚府，尚衡、殷仲卿相攻於兗、鄆、來瑱旅拒於襄陽，朝廷患之. 及光弼輕騎至徐州，史朝義退走，田神功遽歸河南，尚衡、殷仲卿、來瑱皆懼其威名，相繼赴闕. 寶應元年，進封臨淮王，賜鐵券，圖形淩煙閣.
廣德初，吐蕃入寇京畿，代宗詔征天下兵. 光弼與程元振不協，遷延不至. 十月，西戎犯京師，代宗幸陜. 朝廷方倚光弼為援，恐成嫌疑，數詔問其母. 吐蕃退，乃除光弼東都留守，以察其去就. 光弼伺知之，辭以久待敕不至，且歸徐州，欲收江淮租賦以自給. 代宗還京，二年正月，遣中使往宣慰. 光弼母在河中，密詔子儀輿歸京師. 其弟光進，與李輔國同掌禁兵，委以心膂. 至是，以光進為太子太保、兼御史大夫、涼國公、渭北節度使，上遇之益厚.
光弼禦軍嚴肅，天下服其威名，每申號令，諸將不敢仰視. 及懼朝恩之害，不敢入朝，田神功等皆不稟命，因愧恥成疾，遣衙將孫珍奉遺表自陳. 廣德二年七月，薨於徐州，時年五十七. 輟朝三日，贈太保，謚曰武穆. 光弼既疾亟，將吏問以後事，曰：「吾久在軍中，不得就養，既為不孝子，夫復何言！」因取已封絹布各三千疋、錢三千貫文分給將士. 部下護喪柩還京師. 代宗遣中官開府魚朝恩吊問其母於私第，又命京兆尹第五琦監護喪事. 十一月，葬於三原，詔宰臣百官祖送於延平門外. 母李氏，有須數十莖，長五六寸，以子貴，封韓國太夫人，二子皆節制一品. 光弼十年間三入朝，與弟光進在京師，雖與光弼異母，性亦孝悌，雙旌在門，鼎味就養，甲第並開，往來追歡，極一時之榮.
北溪天然氣管道
歐洲所用天然氣，多出俄羅斯，因用量頗巨，乃修管道兩條，名北溪，敷設海底，長兩千餘里，經芬蘭、瑞典、丹麥領海，抵德國，可供生產，可給家用，廉價便捷，百姓樂享其利. 二〇二二年俄烏戰事發，歐洲制裁頻發，俄國以斷氣相脅，爭吵不休也. 秋九月，海上忽爆炸，管線三條，皆大損毀，燃氣洩露，充斥海面，肇事者逃之夭夭矣.
孔安國子國
孔安國，字子國，魯國人，孔丘十世孫，滕之孫，忠之子. 著《古文尚書》、《古文孝經》、《論語訓解》等. 經典序錄誤作十二世孫. 約生於漢景帝元年，至昭帝末在世，受《詩》於申公，受《尚書》於伏生. 孝武帝時，官諫大夫，臨淮太守. 武帝末，魯共王餘破孔府故宅，於壁中得《古文尚書》、《禮記》、《論語》、《孝經》，皆古文，時人不識，安國以今文讀之，又詔作傳，凡五十八篇，謂之《古文尚書》，又著《古文孝經》、《論語訓解》.
分類:漢列傳
勇者不成
《勇者不成》，日本輕小說，左京潤作，戌角柾作圖.
分類:平成輕小說 分類:平成動畫
公曆二月二十日
二月二十日者，公曆之五十一日也，距歲暮餘三百一十四日（閏年乃三百一十五日）.
維基共享
維基共享者，自由之財庫也，聲象映響，盡錄於此. 始作者，維基媒體基金會也. 迄今得檔案甚千萬.
公曆二月廿一日
二月廿一日者，公曆之五十二日也，距歲暮餘三百十三日（閏年乃三百十四日）.
新教
新教，基督教教派也. 馬丁·路德創之. 又曰抗議宗. 行於英美.
徐光啟
徐文定公光啟，字子先，號玄扈，明上海人，嘉靖四十一年生. 奉天主教，教名保祿. 萬曆二十五年舉鄉試第一，又七年中進士. 授庶吉士歷贊善.
從西洋人利瑪竇學天文、曆筭、火器，盡其術. 遼東四路師敗，京師震動. 累疏請練兵自效，超擢少詹事兼河南道御史. 練兵通州. 熹宗即位. 令以少詹事協理府事. 光啟以冒進為嫌，請告歸. 遼陽破，召起. 力請多鑄西洋大砲，資城守. 帝善其言. 方議用，會與崔景榮議不合，復移疾歸. 天啟三年起故官，旋擢禮部右侍郎. 五年，魏忠賢黨智鋌劾之，落職閒住.